title: खेड़ा

text: खेड़ा ज़िले में नडियाद का सबसे बड़ा नगर संतराम मंदिर और श्री माई मंदिर के लिए प्रसिद्ध है। यह मंदिर अपनी शानदार नक्कासियों के लिए चर्चित हैं। यह नगर सरदार वल्लभ भाई पटेल का जन्मस्थल भी है। गुजराती उपन्यास सरस्वतीचन्द्र लिखने वाले लेखक गोवर्धनराम त्रिपाठी भी इसी नगर से संबंधित हैं। नगर में अनेक अस्पतालों और शैक्षणिक संस्थानों को भी देखा जा सकता है।


title: खेड़ा

text: यह जैन तीर्थस्थल खेडा के मेन रोड पर स्थित है। भगवान सुमतिनाथ को समर्पित यहां के मंदिर का प्रवेश द्वार बेहद आकर्षक है। यात्रियों को ठहरने के लिए यहां उचित व्यवस्था है। यहां से 5 किलोमीटर की दूरी पर ही श्री खेडा तीर्थ भी देखा जा सकता है।


title: खेड़ा

text: अहमदाबाद से 86 किलोमीटर दूर रायोली में स्थित यह पार्क विश्व के तीन सबसे बड़े डायनासोर जीवाश्म पार्को में एक है। विशेषज्ञों का मानना है कि लगभग 65 मिलियन साल पहले यहां बड़ी संख्या में डायनासोर पाए जाते थे। डायनासोरों के बहुत से अंडे और जीवाश्म यहां मिले हैं।


title: खेड़ा

text: टिंबा तुवा और लसुंदरा खेडा के गर्म पानी के झरने हैं जिन्हें औषधीय और चमत्कारिक गुणों से भरपूर माना जाता है। माना जाता है कि इसमें स्‍नान करने से आर्थराइटिस रोग दूर हो जाता है। टिंबा तुवा के निकट एक मंदिर बना हुआ है जिसे भीम से संबंधित माना जाता है।


title: खेड़ा

text: गलटेश्वर मंदिर 12वीं शताब्दी के आसपास सोलंकी शैली में बनवाए गए मंदिरों में एक है। भगवान शिव को समर्पित इस मंदिर में 8 ऑफसेट वाला गर्भगृह और भूमिजा शैली में डिजाइन किया गया शिखर बेहद आकर्षक हैं। देश के अनेक हिस्सों से लोगों का यहां नियमित आना-जाना लगा रहता है।


title: खेड़ा

text: बोचासन स्थित इस मंदिर को 1907 में शास्त्रीजी महाराज ने समर्पित किया था। मंदिर में हरीकृष्ण महाराज, नारायण, देवी लक्ष्मी, अक्षर, पुरूषोत्तम आदि की मूर्तियां स्थापित हैं। गुरू पूर्णिमा और कार्तिक पूर्णिमा पर्व यहां बड़ी धूमधाम से मनाए जाते हैं। मुख्य मंदिर परिसर के निकट भगवान हनुमान का एक छोटा मंदिर भी देखा जा सकता है।


title: खेड़ा

text: शेधी नदी के तट पर बसा यह तीर्थस्थल रणछोडजी के मंदिर के लिए प्रसिद्ध है। इस मंदिर का निर्माण 1772 में हुआ था। हर माह पूर्णिमा के अवसर पर हजारों भक्त इस मंदिर में दर्शन हेतु आते हैं। डाकोर नाडियाड और गोधरा से राज्य राजमार्ग द्वारा जुड़ा है। डाकोर को प्रारंभ में डंकापुर के नाम से जाना जाता था।


title: खेड़ा

text: अहमदाबाद का सरदार बल्लभ भाई पटेल इंटरनेशनल एयरपोर्ट यहां का करीबी एयरपोर्ट है जो देश-विदेश के अनेक शहरों से जुड़ा हुआ है।


title: खेड़ा

text: डाकोर रेलवे स्टेशन खेडा का नजदीकी रेलवे स्टेशन है। यह रेलवे स्टेशन जिले को देश और राज्य के अनेक हिस्सों से जोड़ता है।


title: विलहम कॉनरैड रॉटजन

text: विलहम कॉनरैड रॉटजन सन् १९०१ के भौतिकी में नोबेल पुरस्कार विजेता थे। इन्हें यह पुरस्कार उनके द्वारा एक्स रे की खोज के लिए दिया गया था। रॉटजन ने एक्स रे की खोज साल 1895 में की थी।


title: 4 मई का आंदोलन

text: 4 मई का आंदोलन चीन का एक प्रमुख आंदोलन था। वर्साय की सन्धि की शर्तों से चीन का जनमानस उद्विग्न हो उठा। इस संधि द्वारा शांतुंग को जापान को देने का जो निर्णय लिया गया उससे चीन के राष्ट्रीय हित और प्रतिष्ठा को आघात पहुंचा। 4 म‌ई 1919 ई. को प्राय: पांच हजार विद्यार्थियों ने पेकिंग में विराट प्रदर्शन किया। ऐसा क्षोभ प्रदर्शन उसी दिन शंघाई शहर में भी हुआ। सारे चीन में नवयुवकों और विद्यार्थियों के आंदोलन की धूम मच गई। यह आंदोलन केवल युवा वर्ग तक ही सीमित नहीं रहा गया। इसमें मध्यम वर्ग के लोग, श्रमिक और अन्य वर्ग के लोग सम्मिलित थे। आंदोलनकारी चीन के किसी भी भूभाग पर किसी अन्य राष्ट्र का अधिकार स्वीकार करने को तैयार नहीं थे। वे गौरव की रक्षा किसी भी मूल्य पर करने को तैयार थे। इसी जन आक्रोश के बीच चीन में प्रगतिशील शक्तियां सजग हो गई और चीन के आधुनिक करण का प्रयास इस आंदोलन से ही आरंभ हो गया।


title: 4 मई का आंदोलन

text: चीन में एक सांस्कृतिक क्रांति की पृष्ठभूमि तैयार होने लगी अब चीन के बुद्धिजीवी ने चीन की राजनीतिक और सांस्कृतिक परंपराओं की प्रासंगिकता पर प्रश्न उठना आरंभ कर दिया।


title: 4 मई का आंदोलन

text: उन्होंने अनुभव किया कि एक नया शक्तिशाली चीन के निर्माण के लिए प्रचलित परंपराओं को समाप्त करना आवश्यक है। केवल राजतंत्र की समाप्ति से ही देश की समस्या का समाधान संभव है। चीन के बुद्धिजीवी पूर्ण रूप से अब यह निर्णय ले चुके थे कि अपने सेना के निर्माण के लिए एक नए सांस्कृतिक परंपरा का आरंभ करना आवश्यक है। इसी सोच के कारण ही चीन में एक सांस्कृतिक क्रांति शुरू हुई। यह बुद्धिजीवी कनफ्यूशियसवाद के विरोधी थे तथा वे पूर्व और पश्चिम की संस्कृति को समन्वित करना चाहते थे। इसके अलावा वह भाषा में सुधार कर एक नई साहित्यिक परंपरा की नींव डालना चाहते थे। इस नये सांस्कृतिक आंदोलन में चेन तु सिउ की भूमिका महत्वपूर्ण थी। अब चीन में इस संस्कृतिक क्रांति के कारण राष्ट्रीयता की भावना का विकास हुआ राष्ट्रीयता की इस भावना का परिणाम 4 मई का आंदोलन था। इस आंदोलन में समाज के सभी वर्गों के भाग लेने के कारण यह एक जन आंदोलन बन गया। आंदोलनकारी चीन में विदेशी हस्तक्षेप का खुलकर विरोध किए तथा विदेशी वस्तुओं का बहिष्कार भी करना उन्हें आरंभ कर दिया। इस आंदोलन से चीन के आधुनिकीकरण का मार्ग प्रशस्त हो गया। इसी आंदोलन से चीन में श्रमिक और विद्यार्थियों का आंदोलन आरंभ हुआ। चीन के बुद्धिजीवी मार्क्सवाद के प्रति आकर्षित हुए। वे धीरे-धीरे स्थिति से अवगत हुए कि देश की समस्याओं का समाधान समाजवादी पद्धति से ही हो सकता है। 4 मई के आंदोलन में साम्यवाद के बीच छिपे हुए थे। चीन के भावी महान साम्यवादी नेता माओ त्से तुंग ने भी इस आंदोलन में भाग लिया था। अब धीरे-धीरे चीन में मार्क्स और एंजिल्स के सिद्धांत का प्रसार आरंभ हो गया। कम्युनिस्ट मैनिफेस्टो का चीनी भाषा में अनुवाद किया गया। 4 मई के आंदोलन की सबसे बड़ी उपलब्धि यह थी कि इसी के कारण चीन के बुद्धिजीवी अपने देश को एक प्रगतिशील देश बनाने के लिए दृढ़ संकल्प लिए। इस आंदोलन ने चीन के निवासियों को नवजागरण का संदेश दिया एवं प्रगतिशील दृष्टि प्रदान की।


title: सेनेगल

text: सेनेगल (फ्रांसीसी:le Sénégal), आधिकारिक तौर पर सेनेगल गणराज्य (फ्रांसीसी: République du Sénégal) पश्चिमी अफ्रीका में स्थित एक देश है। इस देश की 97.2% जनसंख्या मुस्लिम लोग 2.7% ईसाई और 0.1% अन्य धर्म के लोग है। मूंगफली इस देश की अर्थव्यवस्था का प्रमुख आधार है । देश के कुल कृषि योग्य भूमि के 30% क्षेत्र पर मूंगफली की खेती होती है। इस देश का उच्चतम बिंदु फोटा जालौन है ।


title: सोलो-स्वान विकास मॉडल

text: सोलो-स्वान विकास मॉडल (Solow–Swan model) नवक्लासिकी अर्थशास्त्र के एअंकत4अन्तर्गत दीर्घकालिक आर्थिक विकास का एक मॉडल है।


title: सोलो-स्वान विकास मॉडल

text: नवपरम्परावादी मॉडलों में सोलो के मॉडल का नाम विशेष प्रमुखता रखता है। उन्होंने आर्थिक वृद्धि के अपने मॉडल की रचना हैरोड-डोमर के मॉडल के विकल्प के रूप में की। लेकिन अपने मॉडल में हैरोड-डोमर मॉडल की प्रमुख विशेषताओं जैसे कि समरूप पूँजी, समानुपातिक बचत फलन व श्रम शक्ति की वृद्धि दर की प्रक्रिया की व्याख्या करने में ‘‘नवक्लासिकी उत्पादन फलन’’ के नाम से जाना जाता है। इस उत्पादन फलन में सोलो उत्पादन को पूँजी और श्रम की आगतों के साथ जोड़ता है जो एक दूसरे के साथ स्थानापन्न की जा सकती है।


title: सोलो-स्वान विकास मॉडल

text: 5. उत्पादन के दोनों साधनों श्रम तथा पूँजी को उनकी सीमान्त वस्तु उत्पादकताओं के अनुसार भुगतान किया जाता है।


title: तुरीय

text: तुरीय अनुभव की एक अवस्था है, जिसमें मन और मस्तिष्क में कुछ भी नहीं चलता है - यह भी नहीं कि कुछ नहीं है। यह ध्यान की चौथी (चतुरीय )अवस्था है, इससे पहले की तीन अवस्थाओं में इंद्रियों द्वारा महसूस की गई बात (कोई रूप, कोई गन्ध, कोई ख़याल), कल्पना की गई बात और शून्य महसूस किया जाता है। इसका सबसे पहला संदर्भ माण्डूक्योपनिषद में हुआ है - लेकिन इसी नाम से नहीं।


title: तुरीय

text: तुरीय (चतुर्थ) का शाब्दिक अर्थ है - चौथा। इसका पहला प्रयोग गौड़ापादाचार्य (७वीं सदी) ने किया था जो - माण्डूक्य कारिका में किया था। गीता, भागवत और शंकराचार्य द्वारा की गई व्याख्या, यानि भाष्यम् में भी इसका उल्लेख मिलता है।


title: अन्नपूर्णा देवी

text: अन्नपूर्णा देवी (२३ अप्रैल १९२७-13 अक्टूबर 2018) भारत की एक प्रमुख संगीतकार थीं। यह सुरबहार वाद्य यंत्र की प्रसिद्ध वादक थी।मैहर घराना के संस्थापक अलाउद्दीन खान की बेटी और शिष्या थीं। जाने-माने सरोद वादक उस्ताद अली अकबर खान उनके भाई थे। उन्हें १९७७ में भारत सरकार द्वारा कला के क्षेत्र में पद्म भूषण से सम्मानित किया गया था। उनके प्रमुख शिष्यों में हरिप्रसाद चौरसिया, निखिल बनर्जी, अमित भट्टाचार्य, प्रदीप बरोत, सरस्वती शाह (सितार) आदि थे।


title: अन्नपूर्णा देवी

text: अन्नपूर्णा देवी का जन्म 23 अप्रैल 1927 को मध्य प्रदेश के मैहर शहर में उस्ताद 'बाबा' अलाउद्दीन खान और मदीना बेगम के घर में हुआ था। हुआ था। उनका मूल नाम रोशनआरा था। चार भाई-बहनों में वे सबसे छोटी थीं। उनके पिता अलाउद्दीन खां महाराजा बृजनाथ सिंह के दरबारी संगीतकार थे। उन्होंने जब बेटी के जन्म के बारे में दरबार में बताया तो महाराजा ने नवजात बच्ची का नाम अन्नपूर्णा रख दिया।


title: अन्नपूर्णा देवी

text: पांच साल की छोटी उम्र से ही उन्होंने संगीत की शिक्षा आरम्भ की। १९४१ से १९६२ तक उनका विवाह पण्डित रवि शंकर से हुआ था जो स्वयं उनके पिता के शिष्य थे। इस विवाह के लिए अन्नपूर्णा देवी ने १९४१ में हिन्दू धर्म स्वीकार कर लिया। इस विवाह से उनका एक बेटा शुभेन्द्र ('शुभो') शंकर था, जिनका १९९२ में निधन हो गया था। २१ वर्ष बाद पंडित रविशंकर से विवाह-विच्छेद हो गया, जिसके बाद वे मुम्बई चली गईं। विवाह-विच्छेद के पश्चात उन्होने सार्वजनिक रूप से कभी भी अपने संगीत का प्रदर्शन नहीं किया, मुम्बई आकर शिक्षण कार्य करने लगीं। १९८२ में उन्होंने अपने शिष्य ऋषिकुमार पण्ड्या से विवाह कर लिया। वर्ष २०१३ में पण्ड्या का निधन हो गया।


title: कील नहर

text: कील नहर (, शाब्दिक अर्थ- "उत्तर-[से]-बाल्टिक सागर नहर"), जिसे 1948 तक केसर विल्हेम नहर कहा जाता था एक लम्बी जहाजी नहर है जो जर्मनी के श्लेश्विग होल्सटीन में स्थित है। यह विश्व की सबसे व्यस्ततम नहर है। कील नहर उत्तरी सागर को बाल्टिक सागर से जोड़ती है। खासकर यूरोप के व्यापार के क्षेत्र से भी ज्यादा महत्वपूर्ण है।


title: हकीकत (1964 फ़िल्म)

text: फिल्म पूरी होने के समय एक बडी घटना यह घटी कि तत्कालीन प्रधानमंत्री पंडित जवाहरलाल नेहरू का निधन हो गया। यह देख चेतन आनंद बहुत दुखी हुए। लेकिन उन्होंने पंडित जवाहरलाल नेहरू की अंतिम यात्रा के दृश्यों को भी अपनी फिल्म के अंत में जोड़ लिया। फिल्म 'हकीकत' में वे वास्तविक दृश्य भी हैं जब इस युद्ध से दो बरस पहले चीन के तत्कालीन प्रधानमंत्री झाऊ एन्लाई ने भारत आकर भाई भाई और दोस्ती का आडम्बर रचा था और भारत में झाऊ एन्लाई का स्वागत गर्म जोशी से किया गया था।


title: उपासना सिंह

text: उपासना सिंह () एक भारतीय फिल्म अभिनेत्री है जिनका जन्म पंजाब के होशियारपुर क्षेत्र में हुआ था। उपासना सिंह मुख्य रूप से हास्य कला के लिए जानी जाती है। इन्होने अपने फ़िल्मी कैरियर की शुरुआत १९९७ में जुदाई फिल्म से की थी।इन्होंने सोनी टीवी के और कपिल शर्मा के शो कॉमेडी नाइट्स विद् कपिल में भी अभिनय किया था, उसमें इन्होंने एक बुआ की भूमिका निभाई थी और नादानियाँ में भी एक अहम रोल किया था।यह एक बॉलीवुड अभिनेत्री है जो क्षेत्रीय फिल्मों पंजाबी, राजस्थानी, भोजपुरी और गुजराती में भी कार्य करती है।


title: उपासना सिंह

text: उपासना सिंह ने २००९ में फिल्म अभिनेता नीरज भारद्वाज से शादी की थी। नीरज भारद्वाज जो कई फिल्मों में कार्य कर चुके है। भारद्वाज ने दूरदर्शन पर कुछ धारावाहिकों में नकारात्मक किरदार निभाया था। इन दोनों ने "ऐ-दिल-ऐ नादान" धारावाहिक में एक साथ काम किया था उसके बाद शादी की थी।


title: उपासना सिंह

text: उपासना सिंह ने 1989 में रिलीज हुई गुजराती फिल्म "जोड़े रहेजो राज" में गुजराती फिल्म के सुपरस्टार अभिनेता नरेश कनोडिया व रामानंद सागर की रामायण धारावाहिक में सीताजी का पात्र निभानेवाली दीपिका चिखलिया के साथ सेकंड लीड रोल में काम किया था। उपासना सिंह ने इस फिल्म से गुजराती फ़िल्मों में डेब्यू किया था। फिल्म के टाइटल्स में उन्हें "प्रियंका" उपनाम से क्रेडिट दिया गया था। उसके बाद उन्होंने "अमदावाद नो रिक्शावालो" और "परशुराम" जैसी गुजराती फिल्म्स में उपासना सिंह नाम सेही काम किया।


title: दक्षिण कोरिया के प्रधानमंत्री

text: कोरिया गणराज्य के प्रधान मंत्री दक्षिण कोरिया की सरकार के कथात्मक प्रमुख हैं, जिन्हें दक्षिण कोरिया के राष्ट्रपति द्वारा कोरिया गणराज्य की नेशनल असेंबली की मंजूरी के साथ नियुक्त किया है। इस पद के पदाधिकारी को नेशनल असेंबली का सदस्य होना आवश्यक नहीं है। कोरिया गणराज्य में प्रधानमंत्री का पद, किसी राष्ट्रपति व्यवस्था (उदाहरणतः अमेरिका में) में उपराष्ट्रपति की भूमिका के समान होता है।


title: दक्षिण कोरिया के प्रधानमंत्री

text: दक्षिण कोरियाई राजव्यवस्था में, प्रधानमंत्री, राष्ट्रपति का मुख्य कार्यकारी सहायक होता है, जबकि राष्ट्रपति सरकार का वास्तविक प्रमुख होता है। प्रधानमंत्री दक्षिण कोरिया की राज्य परिषद में राष्ट्रपति के बाद दूसरा स्थान रखते हैं, जो दक्षिण कोरिया में कैबिनेट अथवा मंत्रिपरिषद की तरह होती है। प्रधान मंत्री, मंत्रालयों की देखरेख, मंत्रियों के लिए सिफारिश करने और कैबिनेट के उपाध्यक्ष के रूप में कार्य करता है। राष्ट्रपति की अनुपस्थिति या अक्षमता के अवसर में, कार्यकारी राष्ट्रपति के रूप में, प्रधानमंत्री, राष्ट्रपति के पद के कर्तव्यों का निर्वहन करने के लिए उत्तराधिकार-क्रम में पहले स्थान पर होते है। 2016 में पार्क ग्यून-हाइ के महाभियोग के दौरान कार्यवाहक राष्ट्रपति के रूप में कार्य करने वाले सबसे हालिया व्यक्ति ह्वांग क्यो-आन थे।


title: दक्षिण कोरिया के प्रधानमंत्री

text: प्रधान मंत्री के अंतर्गत दो उपप्रधानमंत्रि होते हैं। दक्षिण कोरिया में प्रधानमंत्री अक्सर किसी पेशेवर या तकनीकी क्षेत्र के व्यक्ति को बनाया जाता है, जबकि राष्ट्रपति केवल राजनीतिक क्षेत्र का व्यक्ति होता है।


title: दक्षिण कोरिया के प्रधानमंत्री

text: प्रधानमंत्रियों को आजीवन पेंशन के साथ नेशनल असेंबली द्वारा निर्धारित 163,000 कोरियाई वोन का वेतन मिलता है जो हमेशा पूर्व प्रधानमंत्रियों को दिया जाता है।


title: दक्षिण कोरिया के प्रधानमंत्री

text: प्रधानमंत्रियों का निवास चोंगरी गोंगग्वान है यह दक्षिण कोरियाई सरकार के स्वामित्व और संचालन के अंतर्गत आता है। यह भवन निर्माण के समापन के बाद, 1990 के दशक के से प्रधानमंत्रियों के निवास के रूप में सेवारत है।


title: दक्षिण कोरिया के प्रधानमंत्री

text: सभी पूर्व प्रधानमंत्रियों को आजीवन पेंशन और राष्ट्रपति स्तरीय सुरक्षा दिया जाता है, लेकिन अगर वे चाहें तो सुरक्षा को अस्वीकार कर सकते हैं। प्रधानमंत्री जब गुजरते हैं तो आमतौर पर उनके लिए राजकीय शोक समारोह आयोजित होता है।


title: पवन कुमार चामलिंग

text: पवन कुमार चामलिंग भारत के सिक्किम राज्य के पूर्व मुख्यमंत्री है। चामलिंग राजनैतिक दल सिक्किम डेमोक्रेटिक फ्रंट के संस्थापक अध्यक्ष है, जो १९९४ से लगातार सिक्किम में शासन में है। पवन कुमार चामलिंग के नाम सबसे लंबे समय (लगभग 25 वर्ष) तक सीएम रहने का रिकार्ड है।


title: प्रकाशानुपात

text: अपने ऊपर पड़ने वाले किसी सतह के प्रकाश या अन्य विद्युतचुंबकीय विकिरण (इलेक्ट्रोमैग्नेटिक रेडिएशन) को प्रतिबिंबित करने की शक्ति की माप को प्रकाशानुपात (Albedo / ऐल्बीडो ) या धवलता कहते हैं। अगर कोई वस्तु अपने ऊपर पड़ने वाले प्रकाश को पूरी तरह वापस चमका देती है तो उसका ऐल्बीडो १.० या प्रतिशत में १००% कहा जाता है। खगोलशास्त्र में अक्सर खगोलीय वस्तुओं का एल्बीडो जाँचा जाता है। पृथ्वी का ऐल्बीडो ३० से ३५% के बीच में है। पृथ्वी के वायुमंडल के बादल बहुत रोशनी वापस चमका देते हैं। अगर बादल न होते तो पृथ्वी का ऐल्बीडो कम होता।


title: प्रकाशानुपात

text: नयी गिरी बर्फ़ का ऐल्बीडो बहुत ऊँचा होता है (लगभग ०.९ यानि ९०%) जबकि कोयले का ऐल्बीडो सिर्फ़ ०.०४ (यानि ४%) होता है।


title: प्रकाशानुपात

text: ऐल्बीडो शब्द को अंग्रेज़ी में "albedo" लिखा जाता है। इसका मूल लातिनी भाषा का "ऐल्बुस" (albus) शब्द है, जिसका अर्थ "सफ़ेद" है।


title: हुसैनाबाद इमामबाड़ा

text: लखनऊ में स्थित यह इमामबाड़ा मोहम्मद अली शाह की रचना है जिसका निर्माण १८३७ ई. में किया गया था। इसे छोटा इमामबाड़ा भी कहा जाता है। माना जाता है कि मोहम्मद अली शाह को यहीं दफनाया गया था। इस इमामबाड़े में मोहम्मद अली शाह की बेटी और उसके पति का मकबरा भी बना हुआ है। मुख्य इमामबाड़े की चोटी पर सुनहरा गुम्बद है जिसे अली शाह और उसकी मां का मकबरा समझा जाता है। मकबरे के विपरीत दिशा में सतखंड नामक अधूरा घंटाघर है। १८४० ई० में अली शाह की मृत्यु के बाद इसका निर्माण रोक दिया गया था। उस समय ६७ मीटर ऊँचे इस घंटाघर की चार मंजिल ही बनी थी। मोहर्रम के अवसर पर इस इमामबाड़े की आकर्षक सजावट की जाती है।


title: वीरेन डंगवाल

text: वीरेन डंगवाल (५ अगस्त १९४७ - २८ सितंबर २०१५) साहित्य अकादमी द्वारा पुरस्कृत हिन्दी कवि थे। उनका जन्म कीर्तिनगर, टेहरी गढ़वाल, उत्तराखंड में हुआ। उनकी माँ एक मिलनसार धर्मपरायण गृहणी थीं और पिता स्वर्गीय रघुनन्दन प्रसाद डंगवाल प्रदेश सरकार में कमिश्नरी के प्रथम श्रेणी अधिकारी। उनकी रुचि कविताओं कहानियों दोनों में रही है। उन्होंने मुजफ्फरनगर, सहारनपुर, कानपुर, बरेली, नैनीताल और अन्त में इलाहाबाद विश्वविद्यालय से शिक्षा प्राप्त की। उन्होंने १९६८ में इलाहाबाद विश्वविद्यालय से एम॰ए॰ और तत्पश्चात डी॰फिल की डिग्रियाँ प्राप्त की।


title: वीरेन डंगवाल

text: वीरेन १९७१ से बरेली कॉलेज में हिन्दी के अध्यापक रहे। साथ ही शौकिया पत्रकार भी। पत्नी रीता भी शिक्षक। स्थाई रूप से बरेली के निवासी। अंतिम दिनों में स्वास्थ्य संबंधी कारणों से दिल्ली में रहना पड़ा और २८ सितम्बर २०१५ को ६८ साल की उम्र में बरेली में देहांत हुआ।


title: वीरेन डंगवाल

text: बाईस साल की उम्र में उन्होनें पहली रचना, एक कविता, लिखी और फिर देश की तमाम स्तरीय साहित्यिक पत्र पत्रिकाओं में लगातार छपते रहे। उन्होनें १९७०-७५ के बीच ही हिन्दी जगत में खासी शोहरत हासिल कर ली थी। विश्व-कविता से उन्होंने पाब्लो नेरूदा, बर्टोल्ट ब्रेख्त, वास्को पोपा, मीरोस्लाव होलुब, तदेऊश रोजेविच और नाज़िम हिकमत के अपनी विशिष्ट शैली में कुछ दुर्लभ अनुवाद भी किए हैं। उनकी ख़ुद की कविताओं का भाषान्तर बाँग्ला, मराठी, पंजाबी, अंग्रेज़ी, मलयालम और उड़िया जैसी भाषाओं में प्रकाशित हुआ है।


title: वीरेन डंगवाल

text: वीरेन डंगवाल का पहला कविता संग्रह ४३ वर्ष की उम्र में आया। "इसी दुनिया में" नामक इस संकलन को रघुवीर सहाय स्मृति पुरस्कार (१९९२) तथा श्रीकान्त वर्मा स्मृति पुरस्कार (१९९३) से नवाज़ा गया। दूसरा संकलन 'दुष्चक्र में सृष्टा' २००२ में आया और इसी वर्ष उन्हें 'शमशेर सम्मान' भी दिया गया। दूसरे ही संकलन के लिए उन्हें २००४ का साहित्य अकादमी पुरस्कार भी दिया गया। उन्हें हिन्दी कविता की नई पीढ़ी के सबसे चहेते और आदर्श कवियों में माना जाता है। समालोचकों के अनुसार, उनमें नागार्जुन और त्रिलोचन का-सा विरल लोकतत्व, निराला का सजग फक्कड़पन और मुक्तिबोध की बेचैनी और बौद्धिकता एक साथ मौजूद है।


title: वीरेन डंगवाल

text: वे शौकिया तैर पर पत्रकारिता से भी जुड़े रहे थे और एक लंबे अरसे तक अमर उजाला के ग्रुप सलाहकार और बरेली के स्थानीय संपादक रहे। वर्ष २००९ में एक विवाद के चलते उन्होंने इस पद से इस्तीफा दे दिया था।


title: अरब लीग

text: अरब राज्यों का लीग (), आमतौर पर अरब लीग () कहा जाता है, यह उत्तरी अफ्रीका, पूर्वोत्तर अफ्रीका और दक्षिण पश्चिम एशिया (मध्य पूर्व) के अरब राज्यों का क्षेत्रीय संगठन है। इसका 22 मार्च 1945 को छह सदस्यों के साथ गठन किया गया था, जिसमें काहिरा में जॉर्डन) मिस्र, इराक, ट्रांसजॉर्डन (1949 में जॉर्डन), लेबनान, सऊदी अरब और सीरिया शामिल थे।


title: ओजोसडेल सेलेडो

text: ओजोस डेल सलाडो दक्षिण अमेरिका महाद्वीप में अर्जेन्टीना तथा चिली नामक देशों की सीमा में स्थित है। यह विश्व का सबसे ऊंचाई पर स्थित सक्रिय ज्वालामुखी है।


title: वक्षोदर मध्यपट

text: वक्षोदर मध्यपट (thoracic diaphragm या केवल diaphragm) मानव एवं अन्य स्तनधारी प्राणियों के वक्ष गुहा एवं उदर गुहा के बीच में स्थित कंकाल पेशियों से बनी एक आन्तरिक चादर या झिल्ली है। मध्यपट, दोनों गुहाओं को अलग करता है और श्वसन में महत्वपूर्ण भूमिका निभाता है। जब डायफ्राम सिकुड़ता है तब वक्ष गुहा का आयतन बढ़ जाता है जिससे उसमें एक ऋणात्मक दाब उत्पन्न होता है। इस ऋणात्मक दाब के कारण बाहार की हवा फेफड़ों में प्रवेश कर जाती है।


title: मोहेंजो दारो (फ़िल्म)

text: मोहेंजो दारो (अंग्रेजी; Mohenjo Daro)() वर्ष २०१६ की भारतीय रोमांचक-प्रेम गाथा आधारित हिन्दी भाषा की फ़िल्म है, जिसका लेखन एवं निर्देशन आशुतोष गोवारिकर, तथा निर्माण युटीवी मोशन पिक्चर्स के सिद्धार्थ राॅय कपूर व आशुतोष गोवारिकर प्रोड्क्शन्स लिमिटेड (एजीपीपीएल) की सुनीता गोवारिकर द्वारा किया गया है, और फ़िल्म में ऋतिक रोशन व पूजा हेगड़े मुख्य भूमिकाओं में अदाकारी कर रहे हैं। मोहेंजो दारो विश्व की प्रथम सिनेमाई प्रदर्शन है जो प्राचीन सिंधु घाटी सभ्यता को संदर्भित की गई है, तथा इस महान नगर, मोहेंजो दारो को युनेस्को द्वारा विश्व धरोहर के तौर पर अंकित किया गया है (अब यह क्षेत्र पाकिस्तान स्थित सिंध जिले के लरकाना में पड़ता है)।


title: मोहेंजो दारो (फ़िल्म)

text: फ़िल्म की शुरुआत मुताबिक प्राचीन समय के २०१६ के ईसा पूर्व की है जब सिंधु घाटी सभ्यता चरम पर थी, कहानी एक साधारण किसान (रोशन) के मोहेंजो दारो नगर की ओर यात्रा करने और फिर नगर की संभ्रांत वर्ग की औरत (हेगड़े) से हुए प्रेम को लेकर बुना गया है, और जिसके परिणाम में वह नगर के अभिजात वर्ग को चुनौती दे डालता है तथा आखिर में उसी नगर के अपरिहार्य विनाश के विरुद्ध संघर्ष भी करता है। गोवारिकर ने अपने तीन वर्ष शोध करने तथा पटकथा के विकास में व्यतीत किए, अपनी इस काल्पनिक कहानी को प्रामाणिकता पक्का करने के लिए पुरातत्ववेत्ताओं के साथ काफी नजदीकी कार्य किया। फ़िल्मांकन का कार्य भुज एवं मुंबई के साथ संक्षिप्त समयावधि में बेड़ाघाट (जबलपुर) एवं थाणे में भी किया गया।


title: मोहेंजो दारो (फ़िल्म)

text: फ़िल्म का संगीत एवं एलबम रचना ए.आर. रहमान के साथ गीत लिखने का काम जावेद अख़्तर ने भी किया। फ़िल्म का प्रदर्शन १२ अगस्त २०१६ में वैश्विक स्तर पर जारी किया गया।


title: मोहेंजो दारो (फ़िल्म)

text: फ़िल्म का आरंभ सन् २०१६ ईसा पूर्व को सरमन और होजो एवं उनके दोस्तों से होती है, जब वह आमरी की प्राचीन गाँव के युवा, अपनी नाव में सफर करते हुए तंग नदी में जा फंसते हैं। और उनपर अचानक ही नरभक्षी मगरमच्छों का हमला होता है। सरमन बेहद साहसपूर्ण ढंग से अपने भाले से लड़ता है और उन्हें मार डालता है। फिर उनको ढोकर गाँव वापिस लौटते है जहाँ उनकी नायक के तौर पर जय-जयकार होती है। सरमन को उस रात नींद नहीं आती: जब बचपन में उसके माता-पिता को खो देता है, उसके मन में अब भी कई दिनों से अपने चाची की गुनगुनाहट गुँजती महसूस होती है, और जब सपने देखता है तो उसे एक सींगवाला विचित्र पशु और मोहेंजो दारो के विशाल नगर की झलक दिखाई पड़ती।


title: मोहेंजो दारो (फ़िल्म)

text: हालाँकि उसके चाचा कभी भी सरमन के मोहेंजो दारो जाने के फैसले की अनुमति नहीं देते। आखिरकार उसके चाचा हार मानते है, और सलाह देते है कि मोहेंजो दारो एक बहुत निर्मम नगर है और सरमन को किसी पर भी भरोसे पर एहतियात बरतने को कहते है। उसके चाचा उसे एक गंडा-ताजिब देते जो उसे सिर्फ़ उसके जिंदा रहने या मृत्यु के वक्त इस्तेमाल करने को कहते हैं। (सरमन को उस ताबिज में उसी सपने के एक सींगवाले पशु पता चलता है, और वही पशु मोहेंजो दारो का नगर प्रतीक भी साबित होता है।)


title: मोहेंजो दारो (फ़िल्म)

text: तमाम माल-असबाब (नील) के साथ व्यापार को निकला सरमन ज्यों ही मोहेंजो दारो पहुँचता है तो वह नगर की विशालता और वैभव देख आवाक रह जाता है। यहां के बाजार मैसेडोनियाई और सुमेरियाई तथा विदेशी व्यापारियों के अनदेखी व अनोखी सामानों व पशुओं (उस वक्त तक के अपरिचित नस्ल के घोड़े भी) की बिक्री बरबस आकर्षित करती है। सरमन को मालूम हो जाता है कि मोहेंजो दारो के शासन बागडोर उसके प्रमुख तानाशाह माहम और उसके दुष्ट बेटे मुंजा के हाथों में है। माहम किसानों से अतिरिक्त कर उगाही एक प्रस्ताव रखथा है; इस प्रस्ताव पर नगर परिषद के वे सभी सांसद अपना समर्थन देते हैं जो माहम के साथी है सिवाय उन खेतीहर किसानों के प्रतिनिधियों के। चुनाव बीत जाता है और जब किसानों के प्रतिनिधि माहम की करतूतों का बेनकाब करते हुए धमकाते हुए यह पुछते है – कि क्यों आखिर माहम को पड़ोसी नगर हड़प्पा ने उनको तड़ीपार कराया – माहम तत्काल उन्हें मार डालता है।


title: मोहेंजो दारो (फ़िल्म)

text: उधर सरमन की भेंट चानी नामक सुंदर युवती से होती है, मोहेंजो दारो के प्रमुख पुरोहित की बेटी और वह सिर्फ 'एक को ही' चुनेगी जो नगर को मुक्ति दिलायेगा और नई सुबह लाएगा। इस तरह वह मोहेंजो दारो के किसानों के साथ माहम के इस नए कर के विरुद्ध बगावत का नेतृत्व करता है (माहम के सिपाही उसे मारने की धमकी देते हैं लेकिन सरमन, किसानों के पक्ष लेकर, कहता है वह तो वैसा ही मरना स्वीकार करेगा, जबकि इस मोटे कर को चुकाने में ही उनके परिवार के लोग भूख से मरने लगेंगे।) वह नगर के संभ्रांत वर्ग में अपने चाचा के दिए ताबिज के कारण जगह बना लेता है, जब वह चानी को गुस्सैल घोड़े के प्रहार को बचा लेता है, तब वह उसके पिता से मिलता है, प्रमुख पुरोहित, इस मुलाकात के बाद ही उसे पहचान लेता है। सरमन और चानी लोगों के सामने अपने आपसी प्रेम को व्यक्त नहीं कर पाते लेकिन चानी के अश्रु बयान करते हैं कि मुंजा के साथ उसका जबरन विवाह कराया जा रहा है। नव चंद्रमा के उत्सव पर आयोजित नृत्य दौरान ही माहम को सरमन और चानी एक-दूसरे से प्रेम करते हैं और ये भी कि सरमन ही कर विरोधियों का नेता है। माहम फौरन सरमन को मृत्युदंड की घोषणा कराता है पर उसे एहसास होता है उसे जनता का समर्थन प्राप्त है तो माहम सजा टाल देता है और बेहद कुटिलता से सरमन के समक्ष बकर-ज़ोखर खेलने की चुनौती रखता है। सरमन के सामने यही प्रस्ताव रखा जाता है कि यदि वह विजयी हुआ तो चानी को इस सगाई से मुक्त कर देगा। और वह इसे मंजूर करता है।


title: मोहेंजो दारो (फ़िल्म)

text: प्रमुख पुरोहित कारावास में सरमन से मिलता है। वह बताता है माहम सुमेरियाईयों के साथ हड़प्पा में शीशम की अवैध व्यापार के कारण ही तिरस्कार कर दिया गया था। माहम अन्य सौदागरों के भांति ही मोहेंजो दारो दाखिल हुआ और देखते ही देखते इस धंधे के कारण नगर परिषद तक अपनी पहुँच बना सका। वहीं माहम को महान सिंधु नदी में व्यापक सोने का भण्डार जमा पड़ा है और तब माहम एक बड़ी योजना के साथ नदी में बांध बनाने का प्रस्ताव रखता है तथा सोने की खान को दूसरा रास्ता मिल जाता है और मोहेंजो दारो की तिजोरी में जमा होने लगती है। श्रुजन नामक बुद्धिमान व ईमानदार प्रधान इस योजना का विरोध करता है लेकिन माहम किसी तरह उसे नाकाम करता है और बांध का निर्माण करवाता है। माहम सोना जमाखोरी के झूठे आरोप में श्रुजन को फांसते हुए गिरफ्तार कराता है। उसे इस बात का बेहद पछतावा होता है कि कैसे उनको व दुर्जन (सरमन के चाचा) को माहम की धमकियाँ मिलती थी यदि उन्होंने विरोधी श्रुजन की सहायताकी तो। श्रुजन मारा जाता है। पुरोहित बताता है कि सरमन ही श्रुजन का बेटा है और उसे ही दुष्ट माहम के अत्याचार से मुक्ति देनी होगी।


title: मोहेंजो दारो (फ़िल्म)

text: सरमन का सामना ताजिक पर्वत के क्रुर आदमखोरों बकर और ज़ोखर से एक बड़े रण आखाड़े में होता है। इस लंबी और बेरहम लड़ाई में वह एक आदमखोर को मार डालता है लेकिन जख्मी कर छोड़ देता है और मोहेंजो दारो के लोगों में उसकी विजय को लेकर हर्ष की लहर दौड़ पड़ती है। माहम गुस्से में आग-बबुला होता है और मुंजा से पुरोहित व चानी का खात्मा करने कहता है। मुंजा आवेग में पवित्र मंदिर पहुँचता है और पुरोहित को मारकर चानी की ओर भागता है। सरमन चानी को बचाता है और मुंजा को मार डालता है।


title: मोहेंजो दारो (फ़िल्म)

text: सरमन जनता की अगुवाई करता हुआ वापिस नगर परिषद पहुँच कर माहम को चुनौती देता है। चानी माहम से जुड़ी एक योजना का पर्दाफाश करती है कि वह सिंधु के सोने की जमाखोरी कर खुद अभीर होने चला था और पश्चिम से तांबे और काँसे के शस्त्रों की तस्करी करता है। सरमन को मिले इस समर्थन पर नगर परिषद के सभी प्रमुख माहम के विरुद्ध फैसला सुनाते है। जनता बतौर नए प्रधान के रूप में सरमन का चयन करती है लेकिन सरमन का सुझाव रहता है कि मोहेंजो दारो के लोगों को सरकार की आवश्यकता है ना किसी प्रधान की। सिंधु नदी, पर निर्मित बांध धीरे-धीरे बाढ़की वजह से चरमराने लगता है। सरमन को एहसास होता है कि बांध जल्द टुटेगा और समूचे नगर को जलमग्न कर डालेगा। इससे पूर्व नदी पूरी तरह बांध ढहा देती सरमन सभी लोगों से एकसाथ नौकाएं जोड़ने को कहता है और एक तैरता पुल सा बना देता है। मोहेंजो दारो लगभग खाली पड़ जाता है और पुल को नदी के दूसरे छोर तक ले जाया जाता है। बांध तबाह होता है और नदी प्रचण्ड वेग से नगर में प्रवेश करती है। नगर के चौराहे पर जंजीरों में बंधा माहम, इस सैलाब में डूब जाता है। महान मोहेंजो दारो का नामोनिशान मिट जाता है। अगली सुबह तक सिंधु नदी शांत पड़ती है और वह लोग बहते हुए पूर्वी हिमालय पहुँचते हैं। चानी नदी किनारे लोगों साथ महसूस करते है कि भविष्यवाणी सच प्रमाणित हुई है: यह एक नई सुबह थी। सरमन को भी तब दूसरे छोर वह एक-सींग वाला पशु दिखाई पड़ जाता है। लोगों में इस नदी के नए नाम को लेकर फुसफुसाहट होती है। और फ़िल्म सरमन के कहे गए एक शब्द के साथ समाप्त होती है: गंगा।


title: द्रवचालित ब्रेक

text: द्रवचालित ब्रेक या हाइड्रालिक ब्रेक वह ब्रेक है जिसमें बल का संचरण किसी द्रव के माध्यम से होता है। १९१८ में लॉकहीड ने सबसे पहले इसका विकास किया। द्रव के रूप में एथिलीन ग्लाइकॉल (ethylene glycol) का प्रायः उपयोग किया जाता है।


title: द्रवचालित ब्रेक

text: ब्रेक सिस्टम जिसमें ब्रेक पेडल मास्टर सिलेंडर में पिस्टन चलाता है; ब्रेक तरल पदार्थ तो ब्रेक पैड या जूते पर बहुत अधिक बल लागू करता है


title: द्रवचालित ब्रेक

text: डिस्क ब्रेक एक प्रकार का ब्रेक होता है जो घर्षण बनाने के लिए डिस्क या "रोटर" के खिलाफ पैड के जोड़े को निचोड़ने के लिए कैलिपर का उपयोग करता है। यह क्रिया एक शाफ्ट के घूर्णन को रोकती है, जैसे कि वाहन धुरी, या तो इसकी घूर्णन गति को कम करने या इसे स्थिर रखने के लिए। गति की ऊर्जा अपशिष्ट गर्मी में परिवर्तित हो जाती है जिसे फैलाया जाना चाहिए।


title: द्रवचालित ब्रेक

text: हाइड्रोलिक रूप से एक्ट्यूएटेड डिस्क ब्रेक मोटर वाहनों के लिए ब्रेक का सबसे अधिक इस्तेमाल किया जाने वाला रूप है, लेकिन डिस्क ब्रेक के सिद्धांत लगभग किसी घुमावदार शाफ्ट पर लागू होते हैं।


title: द्रवचालित ब्रेक

text: बल के संचरण के लिए हाइड्रोलिक दबाव का उपयोग कर ब्रेक डिवाइस। यह ऑटोमोबाइल के लिए सबसे व्यापक रूप से उपयोग किया जाता है। मास्टर सिलेंडर में हाइड्रोलिक दबाव उत्पन्न करने के लिए ब्रेक पेडल पर कदम उठाना है, जूते या डिस्क को प्रत्येक व्हील सिलेंडर को व्यक्त करने के लिए दबाएं। पहियों की ब्रेकिंग बलों औसत होती है, देरी छोटी होती है, ब्रेकिंग बल बड़ा होता है, और बहुत आगे।


title: पखाल

text: पखाल () एक भारतीय भोजन के लिए ओड़िया शब्द है, जिसमें पके हुए चावल को धोया जाता है या पानी में थोड़ा किण्वित किया जाता है। तरल भाग को "तोराणि" के नाम से जाना जाता है। यह ओड़िशा , बंगाल , असम , झारखंड , छत्तीसगढ़ और तमिलनाडु में लोकप्रिय है।


title: पखाल

text: तमिलनाडु में इसे पझैया सदम कहा जाता है। इस व्यंजन के लिए बंगाली नाम है पान्ता भात, छत्तीसगढ़ में यह बोर भात कहा जाता है, में झारखंड भाषाई समुदायों जैसे नामों का उपयोग पानी भात, पाखाल या पखाल, और असम में यह कहा जाता है पोइता भात ।


title: पखाल

text: गर्म मौसम में हीट स्ट्रोक से बचाव के लिए पखाल खाने की सलाह दी गई है। एक पारंपरिक ओडिया डिश, यह चावल, दही, ककड़ी, जीरा ,तले हुए प्याज और पुदीने की पत्तियों से तैयार की जाती है। यह लोकप्रिय रूप से भुनी हुई सब्जियों के साथ परोसा जाता है - जैसे आलू, बैंगन, बुराड़ी और साग भजा या तली हुई मछली ।


title: पखाल

text: "पखाळ" शब्द पाली शब्द "पाखाळिता" () और साथ ही संस्कृत शब्द "प्रक्षाळन" जिसका अर्थ है "धोना"। पखाल शब्द का प्रयोग अर्जुन दास की ओड़िया कविताओं में उनकी साहित्यिक कृति 'कल्पलता' (1520-1530 ई.) में किया गया था।


title: पखाल

text: यह अज्ञात है जब पखाल को पहली बार पूर्वी भारत के दैनिक आहार में शामिल किया गया था, लेकिन इसे पुरी के भगवान जगन्नाथ मंदिर की विधि में लगभग 10वीं शताब्दी में शामिल किया गया था। पखाल भारतीय उपमहाद्वीप के पूर्वी भाग (नेपाल और म्यान्मार के कुछ हिस्सों सहित) में खाया जाता है।


title: पखाल

text: पकवान आमतौर पर चावल के साथ तैयार किया जाता है जिसे पकाया जाता है और ठंडा होने दिया जाता है। सामान्य चावल पकाएं, फिर ठंडा करें। एक कटोरे में पानी डालें और उसमें चावल डालें। एक पैन में, तेल की एक चुटकी गरम करें, सरसों के बीज, करी पत्ते, सूखी लाल मिर्च डालें और अच्छी तरह से भूनें। इस "छौंक" या तड़के को खट्टे दही के साथ पखाल के कटोरे में डालें। स्वाद बढ़ाने के लिए इसमें पुदीने की पत्तियां और नमक मिला सकते हैं। अधिक ज़िंग जोड़ने के लिए, मछली फ्राई या सुखुआ पोडा (सूखी मछली तली हुई), साग भजा, बड़ि चुरा (एक क्षेत्रीय खाद्य पदार्थ जो उड़द या काले चने के घोल से बना होता है) को धूप में सुखाकर छोटे नट्स के रूप में सुखाकर चुना जा सकता है सेवा) और भी बहुत कुछ। जीरा तले हुए हैं, एक ठीक पाउडर में जमीन और धनिया पत्ती और नमक के साथ दही में जोड़ा जाता है।


title: पखाल

text: पखाल थोड़ा किण्वित चावल है। चावल पकाया जाता है, पानी को थोड़ा पुराने पखाल के साथ जोड़ा जाता है (दूध और पुराने दही का उपयोग करके दही बनाने के समान)। तैयारी के 8 से 12 घंटे बाद परोसा जाने वाला पखाल सबसे अच्छा होता है; इस मामले में, किसी भी पुराने पखाल को चावल में जोड़ने की आवश्यकता नहीं है क्योंकि किण्वन आमतौर पर चावल को पानी में रखने के ६ घंटे बाद होता है।


title: पखाल

text: आमतौर पर जले हुए आलू (उबला हुआ भी इस्तेमाल किया जाता है) और अन्य तली हुई सब्जियाँ या तली हुई मछली पखाल के साथ परोसी जाती है। आधुनिक समय की भिन्नता है कि इसे किण्वित करने के बजाय दही को जोड़ा जाए।


title: पखाल

text: २० मार्च को दुनिया भर में ओड़िशा द्वारा "पखाल" "दिवस" घोषित किया जाता है। ओड़िया भोजन को बढ़ावा देने के लिए ओडिशा के लोगों ने २० मार्च को पखाल दिवस के रूप में मनाने का फैसला किया। ओडिशा के पारंपरिक भोजन के साथ गर्मियों के मौसम का स्वागत करने के लिए लोग २० मार्च को पखाल खाते हैं।


title: लालकुआँ

text: लालकुआँ (Lalkuan) भारत के उत्तराखण्ड राज्य के नैनीताल ज़िले में स्थित एक नगर है। लालकुआँ हल्द्वानी महानगर से सटा दक्षिण में स्थित एक नगर है। यह कुमाऊँ मण्डल के अंतर्गत आता है। लालकुआँ बिड़ला समूह की एक बड़ी पेपर मिल (सेंचुरी पल्प एंड पेपर) के लिए प्रसिद्ध है।


title: लालकुआँ

text: जहां अब लालकुआँ नगर है, वह क्षेत्र पहले घना जंगल था। वर्ष १९२७ में जंगल को काटकर लोगों ने बसना शुरू किया। स्वतन्त्रता के बाद से ही स्थानीय लोगों ने उत्तर प्रदेश सरकार से इसे राजस्व गांव का दर्जा देने की मांग करना शुरू कर दिया। २३ दिसंबर १९७५ को लालकुआँ को राजस्व ग्राम घोषित किया गया। १९७८ में नगर के सर्वेक्षण एवं अभिलेखन की कार्यवाही शुरू की गयी, जिसमें यहां रहने वाले लोगों को खतौनी पर्ची दी गई, लेकिन अचानक उसे निरस्त कर दिया गया। १९७८ में ही लालकुआँ को नगर पंचायत का दर्जा भी दे दिया गया। राज्य गठन के बाद ३० जुलाई २००५ को उत्तराखंड सरकार ने नगर का पुन: सर्वे कराया। जिसमें नगर की पूरी भूमि का नक्शा, क्षेत्रफल, खसरा तैयार किया गया।


title: लालकुआँ

text: लालकुआँ २९.०६७६१८°N ७९.५१८१८८°E के निर्देशांकों पर स्थित है। समुद्र तल से इसकी ऊंचाई २६० मीटर है। यह राष्ट्रीय राजमार्ग १०९ पर हल्द्वानी से १६ किलोमीटर, रुद्रपुर से २४ किलोमीटर, पंतनगर विमानक्षेत्र से ६ किलोमीटर तथा बरेली से ८० किलोमीटर की दूरी पर स्थित है।


title: लालकुआँ

text: २०११ की जनगणना के अनुसार लालकुआँ की जनसंख्या ७,६४४ है जिसमें से ४,१९० पुरुष हैं जबकि ३,४५४ महिलाएं हैं। ०-६ वर्ष की उम्र वाले बच्चों की संख्या १०१७ है जो कुल आबादी का १३.३०% है। नगर का लिंग अनुपात ८२४ महिलाएं प्रति १००० पुरुष है। नगर की साक्षरता दर ८३.०८% है। पुरुषों में साक्षरता लगभग ८८.७९% है जबकि महिलाओं में साक्षरता दर ७६.०५% है।


title: मोहम्मद उस्मान

text: ब्रिगेडियर मोहम्मद उस्मान , एमवीसी (15 जुलाई 1912 - 3 जुलाई 1948) भारत-पाकिस्तान युद्ध में शहीद हुए भारतीय सैन्य अधिकारी थे। भारत के विभाजन के समय उन्होंने कई अन्य मुस्लिम अधिकारियों के साथ पाकिस्तान सेना में जाने से इनकार कर दिया और भारतीय सेना के साथ सेवा जारी रखी। जम्मू-कश्मीर में पाकिस्तानी सैनिकों से लड़ते हुए 3 जुलाई 1948 में वो शहीद हो गए थे। तदोपरान्त उन्हें दुश्मन के सामने बहादुरी के लिए भारत के दूसरे सबसे बड़े सैन्य पदक महावीर चक्र से सम्मानित किया गया।


title: मोहम्मद उस्मान

text: मोहम्मद उस्मान का जन्म ब्रिटिश भारत में संयुक्त प्रांत के मऊ जिले में 15 जुलाई 1912 को हुआ था। उस्मान ने बचपन में ही सेना में शामिल होने के लिए अपना मन बना लिया था और भारतीयों के लिए कमीशन रैंक पाने के लिए सीमित अवसरों तथा कड़ी प्रतिस्पर्धा के बावजूद वह प्रतिष्ठित रॉयल मिलिटरी एकेडमी (आरएमएएस) में प्रवेश प्राप्त करने में सफल रहे।


title: मोहम्मद उस्मान

text: सैन्य जीवन के अंत में अपने वर्ष के साथ केमीरोनीयनज़ पर, 19 मार्च 1935 में, उन्होंने नियुक्त किया गया करने के लिए भारतीय सेना और प्रकाशित किया गया था करने के लिए 5 वीं बटालियन के 10 वीं बलूच रेजिमेंट (5/10 Baluch). बाद में वर्ष में उन्होंने देखा कि सक्रिय सेवा पर उत्तर-पश्चिम फ्रंटियर के दौरान भारत के मोहमंद अभियान के 1935. वह योग्य के रूप में एक 1st क्लास दुभाषिया में उर्दू में मई 1935.


title: मोहम्मद उस्मान

text: उस्मान को पदोन्नत किया गया था के रैंक लेफ्टिनेंट पर 30 अप्रैल 1936 और कप्तान पर 31 अगस्त 1941. अप्रैल 1944 में, वह था एक अस्थायी प्रमुखहै । उन्होंने सेवा में बर्मा और था में उल्लेख किया डिस्पैच के रूप में एक अस्थायी प्रमुख में लंदन राजपत्र 27 सितंबर 1945. वह आज्ञा दी 14 वीं बटालियन के 10 वीं बलूच रेजिमेंट (14/10 Baluch) से अप्रैल 1945 के अप्रैल 1946


title: मोहम्मद उस्मान

text: के दौरान भारत के विभाजन, उस्मान, जा रहा है एक मुस्लिम अधिकारी की बलूच रेजिमेंट था, से तीव्र दबाव के तहत पाकिस्तानी नेतृत्व करने के लिए चुनते के लिए पाकिस्तान की सेना. हालांकि, के बावजूद तथ्य यह है कि वह वादा किया गया था, एक भविष्य की स्थिति के रूप में पाकिस्तान के सेना प्रमुख था, वह असहमत हैं । जब बलूच रेजिमेंट आवंटित किया गया था करने के लिए पाकिस्तान, उस्मान को सौंप दिया गया था डोगरा रेजिमेंट


title: मोहम्मद उस्मान

text: भारत-पाकिस्तान युद्ध 1947 में पाकिस्तान भेजा आदिवासी irregulars में सामंती राज्य के जम्मू और कश्मीर में एक प्रयास करने के लिए कब्जा है और इसे स्वीकार करने के लिए यह पाकिस्तान है । उस्मान, तो कमांडिंग 77th पैराशूट ब्रिगेड को भेजा गया था, करने के लिए आदेश में 50 पैराशूट ब्रिगेडहै, जो तैनात किया गया था पर Jhangar में दिसंबर 1947. 25 दिसंबर, 1947 के साथ, खड़ी बाधाओं के खिलाफ भारी ब्रिगेड, पाकिस्तानी बलों पर कब्जा कर लिया Jhangar. के जंक्शन पर स्थित सड़कों से आ रहा है, मीरपुर और कोटली, Jhangar सामरिक महत्व का था. पर उस दिन उस्मान ने एक व्रत पीछे हटा करने के लिए Jhangar – एक उपलब्धि है वह पूरा किया तीन महीने के बाद, लेकिन की कीमत पर अपने स्वयं के जीवन है ।


title: मोहम्मद उस्मान

text: जनवरी में–फरवरी 1948 उस्मान खदेड़ा भीषण हमलों पर नॉवशेरा और Jhangar, दोनों बेहद रणनीतिक स्थानों में जम्मू और कश्मीर. के दौरान रक्षा की नॉवशेरा भारी बाधाओं के खिलाफ, संख्या और भारतीय सेना को दिए गए 2000 के आसपास हताहतों की संख्या पर पाकिस्तानियों के बारे में (1000 मर चुका है और 1000 घायल), जबकि भारतीय सेना का सामना करना पड़ा केवल 33 मृत और 102 घायल हो गए. उसकी रक्षा कमाया उसे उपनाम शेर के नॉवशेरा. पाकिस्तानी बलों की घोषणा की तो राशि 50,000 रुपये का एक पुरस्कार के रूप में उसके सिर के लिए. से अप्रभावित प्रशंसा और बधाई, उस्मान जारी रखा सोने के लिए एक चटाई पर फर्श पर रखी के रूप में वह की कसम खाई थी कि वह नहीं होगा पर सोने के लिए एक बिस्तर तक वह पुनः कब्जा Jhangar, जहां वह था में वापस लेने के लिए देर से 1947.


title: मोहम्मद उस्मान

text: तत्कालीन लेफ्टिनेंट जनरल केएम करियप्पा (बाद में जनरल और चीफ ऑफ आर्मी स्टाफ और सेवानिवृत्ति के बाद के वर्षों में बने फील्ड मार्शल), जो पर ले लिया था के रूप में पश्चिमी सेना के कमांडर लाया है, अपने सामरिक मुख्यालय के लिए आगे जम्मू की निगरानी के लिए संचालन के लिए दो महत्वपूर्ण कार्यों, अर्थात् का कब्जा Jhangar और पुंछहै । संचालन कॉलेज के अंतिम सप्ताह में फरवरी 1948. 19 वीं इन्फैंट्री ब्रिगेड के साथ उन्नत उत्तरी रिज, जबकि 50 पैराशूट ब्रिगेड को मंजूरी दे दी पहाड़ियों पर हावी नॉवशेरा-Jhangar सड़क दक्षिण में है ।


title: मोहम्मद उस्मान

text: दुश्मन था अंत में संचालित क्षेत्र से, और Jhangar पुनः कब्जा किया गया था. पाकिस्तान लाया अपने नियमित बलों मैदान में मई 1948 में. Jhangar एक बार फिर गया था के अधीन करने के लिए भारी तोपखाने बमबारी, और कई निर्धारित हमलों का शुभारंभ कर रहे थे पर Jhangar द्वारा पाकिस्तान की सेना. हालांकि, उस्मान निराश उनके सभी प्रयास करने के लिए इसे हटा देना है । यह था के दौरान यह रक्षा के Jhangar कि उस्मान को मार डाला गया था पर 3 जुलाई, 1948 में, एक दुश्मन द्वारा 25 पाउंड खोल । वह 12 दिन से कम अपने 36 वें जन्मदिन है. उनके अंतिम शब्द थे, "मैं मर रहा हूँ लेकिन न जाने हम इस क्षेत्र के लिए लड़ रहे थे के लिए गिर दुश्मन". उनके प्रेरणादायी नेतृत्व और महान साहस, उन्होंने से सम्मानित किया गया महा वीर चक्र मरणोपरांत.


title: मोहम्मद उस्मान

text: भारतीय प्रधानमंत्री जवाहरलाल नेहरू और उनके मंत्रिमंडल के सहयोगियों ने भाग लिया अंतिम संस्कार के उस्मान — "सर्वोच्च रैंकिंग सैन्य कमांडर आज तक" नीचे रखना करने के लिए अपने जीवन में युद्ध के मैदान. वह दिया गया था एक राज्य के अंतिम संस्कार के एक शहीद है. एक भारतीय पत्रकार ख्वाजा अहमद अब्बास, के बारे में लिखा था उसकी मौत, "एक कीमती जीवन की कल्पना और अडिग देशभक्ति, गिर गया है शिकार करने के लिए सांप्रदायिक कट्टरता है । ब्रिगेडियर उस्मान की बहादुर उदाहरण होगा एक मानने के लिए प्रेरणा का स्रोत मुक्त भारत"है । उस्मान से सम्मानित किया गया था महा वीर चक्र मरणोपरांत.


title: मोहम्मद उस्मान

text: उस्मान है में एक कब्र में दफन में जामिया मिलिया इस्लामिया के परिसर में नई दिल्ली. Upender सूद, एक फिल्म निर्देशक, का उत्पादन किया गया है पर एक फिल्म के जीवन उस्मान है ।


title: मोहम्मद उस्मान

text: उनकी जन्म शताब्दी मनाया गया 2012 में भारतीय सेना द्वारा पर झज्जर, हरियाणा. एक पैरामोटर अभियान द्वारा आयोजित किया गया था गोरखा प्रशिक्षण केन्द्र की स्मृति में ब्रिगेडियर उस्मान है ।


title: राधिका मदन

text: राधिका मदन एक भारतीय टेलीविजन अभिनेत्री हैं।.शक्ति अरोड़ा के साथ कलर्स टीवी पर इशानी (नायिका) के रूप में अपने कैरियर की शुरुआत करने से पहले, मदन ने नई दिल्ली में एक नृत्य प्रशिक्षक के रूप में काम किया। वर्तमान में, यह कलर्स टीवी पर प्रसारित एकता कपूर के शो मेरी आशिकी तुम से ही में इशानी की प्रमुख भूमिका में हैं। बेस्ट स्टाइलिश जोड़ी के लिए टेलीविज़न स्टाइल अवार्ड्स की ओर से शक्ति अरोड़ा के साथ सर्वश्रेष्ठ स्टाइलिस्ट जोड़ी पुरस्कार से सम्मानित किया गया। मदन ने हाल ही में ज़ी गोल्ड अवार्ड्स में बेस्ट डेब्यू अभिनेता का पुरस्कार जीता। मदन को दिल्ली में एक इवेंट के भीड़ ने घेर लिया गया था। वह डांस रियलिटी शो झलक दिखला जा 8 में दिखाई दे रही हैं, और इनकी फ़ैन फॉलोइंग (प्रशंसकों की संख्या) भी काफ़ी अच्छी है।


title: पाटीदार आरक्षण आंदोलन

text: जुलाई 2015 में शुरू, पाटीदार समुदाय के लोगों ने अन्य पिछड़ा वर्ग (ओबीसी) के दर्जे की मांग के लिए गुजरात राज्य भर में सार्वजनिक प्रदर्शनों को अंजाम दिया।


title: पाटीदार आरक्षण आंदोलन

text: भारत में कुछ जातियों को अन्य पिछड़ी जातियों (ओबीसी) में सम्मलित करना एक सकारात्मक कदम है जो शिक्षा और सरकारी नौकरियों में आरक्षित कोटा प्रदान करता है। गुजरात में 27% सीटें अन्य पिछड़ा वर्ग के लिए 14% अनुसूचित जनजाति के लिए व 7% अनुसूचित जाति के लिए आरक्षित हैं। सुप्रीम कोर्ट ने 1992 के फैसले में आरक्षण को 50% तक सीमित रखा है।


title: पाटीदार आरक्षण आंदोलन

text: 1981 में भारतीय राष्ट्रीय कांग्रेस (आईएनसी) ने नेतृत्व में गुजरात के मुख्यमंत्री माधव सिंह सोलंकी की सरकार द्वारा बख्शी आयोग की सिफारिशों के आधार पर सामाजिक और आर्थिक रूप से पिछड़े जातियों (En:Socially and Economically Backward Casts)(SEBC) के लिए आरक्षण की शुरुआत की। इस कारण राज्य भर में आंदोलन व दंगे हुए जिसमें सौ से अधिक लोगों की मौत हुई। सोलंकी ने 1985 में इस्तीफा दे दिया था, लेकिन बाद में 182 में से 149 सीटें जीतने पर सत्ता में लौट आये।


title: पाटीदार आरक्षण आंदोलन

text: उन्हें क्षत्रिय, हरिजन, आदिवासी और मुसलमान द्वारा समर्थित किया गया; जिसे सामूहिक रूप से खाम सिद्धांत (Ksatriya, Harijan, Adiwasi, Mulsim) कहा गया। परिणाम स्वरुप पाटीदार सम्प्रदाय ने अपना प्रभुत्व खो दिया और कांग्रेस से विमुख हो गए। SEBC सूची में 81 समुदाय सम्मलित थे जो 2014 तक बढ़कर 146 हो गए।


title: पाटीदार आरक्षण आंदोलन

text: पाटीदार समुदाय के युवाओं ने, जिन्हें पटेल उपनाम से भी जाना जाता है, ने जुलाई 2015 से सार्वजानिक आंदोलन शुरू कर दिए। इन्हें सामुदायिक सेवा में लगे संगठन, सरदार पटेल सेवादल और अखिल भारतीय पाटीदार परामर्श समिति का समर्थन प्राप्त था। युवा सरकारी नौकरियों और शिक्षा में आरक्षण के लिए अपने समुदाय का नाम भी अन्य पिछड़ी जातियों में चाहते हैं।


title: पाटीदार आरक्षण आंदोलन

text: युवाओं ने हार्दिक पटेल की अध्यक्षता में पाटीदार अनामत आंदोलन समिति (पास) का गठन किया। संगठन ने स्वयं को एक गैर राजनीतिक संगठन करार दिया।लालजी पटेल की अध्यक्षता में सरदार पटेल ग्रुप (एसपीजी)सरदार पटेल सेवादल, के. डी. शेलडीया की अध्यक्षता में अखिल भारतीय पाटीदार परामर्श समिति"(abpps)", पाटीदार संकलन समिति और पाटीदार आरक्षण समिति भी इस आंदोलन में शामिल हैं। हालाँकि चार प्रमुख पाटीदार संगठनों ने इस आंदोलन में भाग लेने से इंकार कर दिया पर बाद में खोदलधम ट्रस्ट ने युवाओं और सरकार के बीच मध्यस्थ का कार्य करने की पेशकश की।


title: पाटीदार आरक्षण आंदोलन

text: सार्वजनिक प्रदर्शन 22 जुलाई को महेसाणा में आयोजित किया गया। 23 जुलाई 2015 को विसनगर में प्रदर्शन हिंसक हो गया, कुछ आंदोलनकारियों ने वाहनों में आग लगा दी और भारतीय जनता पार्टी के विधायक, ऋषिकेश पटेल के कार्यालय में तोड़फोड़ भी की।28 जुलाई को विजापुर में और उसे बाद मेहसाणा में भी प्रदर्शन आयोजित किया गया। प्रदर्शन के आदेश का पालन न करने पर पुलिस ने 152 व्यक्तियों के नाम दर्ज किये। जुलाई 30 को लुनवदाओं (Lumavadaon) में प्रदर्शन आयोजित किया गया,1 अगस्त को द्वारका जिले की देवभूमि में 3 अगस्त को गांधीनगर, नवसारी में, जामनगर जिले के जामजोधपुर में, अमरेली जिले के हिम्मतनगर और बग्सर (Bagasara) में,5 अगस्त को राजकोट में, अमरेली में 10 अगस्त को, 12 अगस्त को जूनागढ़ में; [26] 17 अगस्त को पेटलाद में 17 अगस्त को सूरत में के. डी. शेलडीया की अध्यक्षता में हुए प्रदर्शन में लगभग 1 लाख से 4.5 लाख लोगों ने हिस्सा लिया। शहर के हीरा और कपड़ा बाजार बंद रहे। कई स्कूलों और कॉलेजों में भी बंद कर दिया गया। प्रदर्शनों को सुरेंद्रनगर, भरुच और वडोदरा में आयोजित किया गया।


title: पाटीदार आरक्षण आंदोलन

text: अगले प्रमुख प्रदर्शन का 25 अगस्त को अहमदाबाद के जीएमडीसी मैदान में आयोजन किया गया।अहमदाबाद में आरक्षण मांग रहा पटेल समुदाय हिंसक हो गया। इस महारैली में भाग लेने के लिए पटेल समुदाय के लगभग 18 लाख लोग अहमदाबाद में थे। आंदोलनकारियों के नेता हार्दिक पटेल को पुलिस ने हिरासत में ले लेने के बाद जब माहौल बिगड़ता देखा तो घंटेभर में उसे छोड़ दिया, लेकिन तब तक पटेल समाज के लोग अहमदाबाद व सूरत समेत 12 से ज्यादा शहरों में सड़कों पर उतर आए। तोड़फोड़ व आगजनी भी हुई। सवा सौ गाड़ियों में आग लगा दी व 16 थाने जला दिए गए। ट्रेन की पटरियाँ भी उखाड़ दी गयीं। रात से अहमदाबाद, सूरत, मेहसाणा, ऊंझा, विसनगर में कर्फ्यू लगा दिया गया। 2002 में हुए गुजरात दंगों के बाद ये दूसरा मौका है जब इस प्रकार की हिंसा हुई है।


title: पाटीदार आरक्षण आंदोलन

text: 26 अगस्त को गुजरात बंद का ऐलान किया गया। हार्दिक पटेल, लालजी पटेल और के. डी. शेलडीया जैसे आंदोलनकारीओ की और से गुजरात बंद की घोषणा की गयी है। स्कूल और कॉलेज की छुट्टी कर अनेक जिलों की इंटरनेट सेवा बंद कर दी गयी है। अनेक रेलवे स्टेशनों और एयरपोर्ट्स पर लोग फसे हुए हैं।


title: पाटीदार आरक्षण आंदोलन

text: धारी से बीजेपी के एमएलए नलिन कोटडिया ने इस आंदोलन का समर्थन किया। सोशल मीडिया ने इस विरोध को शीघ्रता से राज्यभर में फ़ैलाने में सहायता की।


title: पाटीदार आरक्षण आंदोलन

text: कई अन्य समुदायों के नेताओं जैसे: ब्राह्मण, ठाकुर, वैष्णव और रघुवंशी आदि ने भी समान लाइनों में आरक्षण की मांग कर आंदोलन शुरू कर दिए।


title: पाटीदार आरक्षण आंदोलन

text: पहले से ही अन्य पिछड़ा वर्ग का दर्जा प्राप्त समुदाय के नेताओं ने आंदोलन का विरोध किया। गुजरात क्षत्रिय ठाकुर सेना के साथ-साथ अन्य पिछड़ा वर्ग एकता मंच ने अहमदाबाद और राजकोट में 23 अगस्त को हजारों लोगों के साथ एक दूसरे के विरुद्ध जवाबी विरोध प्रदर्शन का आयोजन किया।


title: पाटीदार आरक्षण आंदोलन

text: 11 अगस्त 2015 को नितिनभाई पटेल की अध्यक्षता में गुजरात की मुख्यमंत्री, आनंदीबेन पटेल, ने समुदाय से बात करने व सरकार को रिपोर्ट सौंपने के एक सात सदस्यीय पैनल का गठन किया।17 अगस्त 2015 को एसपीजी के साथ वार्ता की गयी पर पास (PAAS) ने वार्ता में भाग नहीं लिया। 21 व 23 अगस्त को सरकार ने कानूनी और संवैधानिक सीमाओं पर बहस करते हुए अग्रणी गुजराती समाचार पत्रों में एक लंबा विज्ञापन प्रकाशित किया।


title: आशु अनुवाद

text: आशु अनुवाद अनुवाद का एक प्रकार है जिसमें माध्यम की भाषा का रूप बदलकर लिखित से मौखिक या इसके उलट किया जाता है। जैसे किसी वक्तव्य को सुनकर उसे किसी अन्य भाषा में अनूदित करना। आजकल चलचित्रों की डबिंग में इसका बहुत उपयोग हो रहा है। यह उपादान सापेक्ष अनुवाद है।


title: त्रिवेन्द्र सिंह रावत

text: त्रिवेन्द्र सिंह रावत उत्तराखण्ड के पूर्व मुख्यमंत्री तथा राष्ट्रीय स्वयंसेवक संघ के प्रचारक हैं। 17 मार्च 2017 को वे उत्तराखण्ड के मुख्यमन्त्री नियुक्त हुए


title: त्रिवेन्द्र सिंह रावत

text: रावत के पिता का नाम प्रताप सिंह और माता का नाम बोद्धा देवी है। रावत का विवाह सुनीता से हुआ। सुनीता रावत शिक्षि‍का हैं और देहरादून में नियुक्‍त हैं। इनकी दो पुत्रि‍याँ हैं।


title: त्रिवेन्द्र सिंह रावत

text: जुलाई 2019 में, त्रिवेंद्र सिंह रावत ने कहा कि गाय एकमात्र ऐसा जानवर है जो ऑक्सीजन को बाहर निकालता है, और तपेदिक को ठीक कर सकता है, जिसके लिए उनके अवैज्ञानिक बयान के लिए उनकी कड़ी आलोचना की गई थी।


title: त्रिवेन्द्र सिंह रावत

text: मई 2021 में, रावत ने कहा कि कोरोनावायरस भी एक जीवित जीव है जिसे इंसानों की तरह जीने का अधिकार है। यह वायरस लगातार अपना रूप बदल रहा है। विपक्ष ने उनकी आलोचना की और कहा कि उनका बयान मूर्खतापूर्ण और बकवास है, और उन्होंने अपना दिमाग खो दिया है और उनके पास कोई दृष्टि नहीं है।


title: राखालदास बनर्जी

text: राखालदास बन्द्योपाध्याय (बंगला: রাখালদাস বন্দোপাধ্যায় / आर. डी. बनर्जी, 1885-1930) प्रसिद्ध पुरातत्वज्ञ एवं इतिहासकार थे। आप भारतीय पुराविदों के उस समूह में से थे जिसमें से अधिकांश ने 20वीं शती के प्रथम चरण में तत्कालीन भारतीय पुरातत्व सर्वेक्षण के महानिदेशक जॉन मार्शल के सहयोगी के रूप में पुरातात्विक उत्खनन, शोध तथा स्मारकों के संरक्षण में यथेष्ट ख्याति अर्जित की थी।


title: राखालदास बनर्जी

text: राखालदास का जन्म मुर्शिदाबाद में हुआ था। प्रेसिडेंसी कॉलेज (कोलकाता) में अध्ययन करते समय में महामहोपाध्याय पं॰ हरप्रसाद शास्त्री तथा बँगला लेखक रामेन्द्रसुन्दर त्रिवेदी और फिर तत्कालीन बँगाल सर्किल (मंडल) के पुरातत्व अधीक्षक डॉ॰ ब्लॉख के संपर्क में आए। इसी समय से बन्दोपाध्याय महोदय डॉ॰ ब्लॉख के अवैतनिक सहकारी के रूप में अन्वेषणों तथा उत्खननों में काम करने लगे थे। 1907 ई. में बी. ए. (आनर्स) करने पर इनकी नियुक्ति प्रांतीय संग्रहालय, लखनऊ के सूचीपत्र बनाने के लिए हुई। इसी बीच उन्होंने कुछ महत्वपूर्ण इतिहास संबंधी लेख भी लिखे। सन् 1910 में एम. ए. करने के उपरांत ये उत्खनन सहायक (भारतीय पुरातत्व सर्वेक्षण) के पद पर नियुक्त हुए और लगभग एक वर्ष तक इन्होंने कलकत्ता स्थित इंडियन म्यूज़ियम में कार्य किया। 1917 में इन्होंने पूना में पुरातत्व सर्वेक्षण के पश्चिमी मंडल के अधीक्षक के रूप में कार्य किया। लगभग 6 वर्षों तक महाराष्ट्र, गुजरात, सिंध तथा राजस्थान एवं मध्यप्रदेश की देशी रियासतों में पुरातत्व विषयक जो महत्वपूर्ण काम किए उनका विवरण 'एनुअल रिपोर्ट्स ऑव द आर्क्योलॉजिकल सर्वे ऑव इंडिया' (पुरातत्व सर्वेक्षण की वार्षिक रिपोर्ट) में उपलब्ध है। भूमरा (मध्य प्रदेश) के उल्लेखनीय प्राचीन गुप्तयुगीन मंदिर तथा मध्यकालीन हैहयकलचुरी-स्मारकों संबंधी शोध राखाल बाबू द्वारा इसी कार्यकाल में किए गए; किन्तु उनका सर्वाधिक महत्वपूर्ण कार्य था 1922 में एक बौद्ध स्तूप की खुदाई के सिलसिले में मोहनजोदड़ो की प्राचीन सभ्यता की खोज। इसके अतिरिक्त उन्होंने पूना में पेशवाओं, के राजप्राद का उत्खनन कर पुरातत्व और इतिहास की भग्न शृंखला को भी जोड़ने का प्रयत्न किया।


title: राखालदास बनर्जी

text: 1924 में राखालदास महोदय का स्थानांतरण पुरातत्व सर्वेक्षण के पूर्वी मंडल (कलकत्ता) में हो गया, जहाँ वे लगभग दो वर्ष रहे। इस छोटी सी अवधि में उन्होंने पहाड़पुर (जि. राजशाही, पूर्वी बंगाल) के प्राचीन मंदिर का उल्लेखयोग्य उत्खनन करवाया। 1926 में कुछ प्रशासकीय कारणों से वंद्योपाध्याय को सरकारी सेवा से अवकाश ग्रहण करना पड़ा।


title: राखालदास बनर्जी

text: तत्पश्चात् वे बनारस हिंदू विश्वविद्यालय में प्राचीन भारतीय इतिहास के 'मनींद्र नंदी प्राध्यापक' पद पर अधिष्ठित हुए और 1930 में अपनी मृत्यु तक इसी पद पर रहे। जीवन के अंतिम वर्षों वे वंद्योपाध्याय महाशय की आर्थिक स्थिति बहुत अच्छी नहीं रही, यद्यपि उनका लेखन और शोध सुचारु रूप से चलता रहा। 'हिस्ट्री ऑव ओरिसा' जो उनकी मृत्यु के बाद ही पुरी छपी, राखाल बाबू के अंतिम दिनों की ही कृति है।


title: राखालदास बनर्जी

text: सफल पुराविद् तथा इतिहासकार के अतिरिक्त राखालदास श्रेष्ठ साहित्यकार भी थे। बँगला में रचित उनके ऐतिहासिक इतिवृतों का संग्रह 'पाषाणेर कथा' (पत्थर की कथा ; १९१४), 'धर्मपाल', 'करुणा', 'मयूख', 'शशांक', ध्रुवा, लुत्फुल्ला और 'असीम' आदि उपन्यास उनकी बहुमुखी प्रतिभा के द्योतक हैं। राखालदास के कुछ उल्लेखनीय ग्रंथ ये हैं-


title: कोमल कोठारी

text: १९२९ में जोधपुर में जन्मे श्री कोमल कोठारी ने उदयपुर में शिक्षा पाई और १९५३ में अपने पुराने दोस्त विजयदान देथा (जो अब देश के अग्रणी कहानीकारों में गिने जाते हैं) के साथ मिलकर 'प्रेरणा' नामक पत्रिका निकालना शुरू किया। 'प्रेरणा' का मिशन था हर महीने एक नया लोकगीत खोजकर उसे लिपिबद्ध करना। उनके परिवार के राष्ट्रवादी विचारों और कोमल कोठारी के संगीतप्रेम का मिलाजुला परिणाम यह निकला कि उनकी दिलचस्पी १८०० से १९४२ के बीच रचे गए राजस्थानी देशभक्तिमूलक लोकगीतों में बढ़ी। यहीं से उनके जीवन का एक नया अध्याय शुरू हुआ। उन्होंने राजस्थान की मिट्टी में बिखरी अमूल्य संगीत सम्पदा से जितना साक्षात्कार किया उतना वे उसके पाश में बंधते गए।


title: कोमल कोठारी

text: कई तरह के काम कर चुकने के बाद कोठारी जी १९५८ में अन्ततः राजस्थान संगीत नाटक अकादमी में कार्य करने लगे और अगले चालीस सालों तक उन्होंने एक जुनून की तरह राजस्थान के लोकसंगीत को रेकॉर्ड करने और संरक्षित करने का बीड़ा उठा लिया।


title: कोमल कोठारी

text: १९५९-६० के दौरान वे कई बार जैसलमेर गए और लांगा तथा मंगणियार गायकों से मिले। बहुत समझाने-बुझाने के बाद वे १९६२ में पहली बार इन लोगों के संगीत को रेकॉर्ड कर पाने में सफल हुए। उन्हीं की मेहनत का फल था कि १९६३ में पहली बार मंगणियार कलाकारों का कोई दल दिल्ली जाकर स्टेज पर अपनी परफ़ॉर्मेन्स दे सका।


title: कोमल कोठारी

text: कोमल कोठारी को लोक कला के क्षेत्र में योगदान के लिए वर्ष 1983 में पद्मश्री, 1986 में संगीत नाट्य फैलोशिप अवार्ड, 2000 में प्रिन्स क्लाज अवार्ड, 2004 में पद्म भूषण और राजस्थान रत्न पुरस्कार से सम्मानित किया गया था।


title: हरछठ

text: हरछठ पूजा ( हलषष्ठी) यह त्यौहार भादों कृष्ण पक्ष की छठ को मनाया जाता है। इसी दिन श्री कृष्ण के बड़े भाई बलराम का जन्म हुआ था।


title: हरछठ

text: यह व्रत पुत्र अवाम पुत्रवती दोनों महिलाएं करती है इसके अलावा गर्भवती और संतान प्राप्ति की इच्छा रखने वालीं महिलाएं भी इस व्रत को करती है


title: हरछठ

text: छत्तीसगढ़ में महिलाएं बृहद रूप में इसकी पूजा करती है. मध्य प्रदेश और उत्तर प्रदेश मे भी महिलाएं इस पूजा को करती हैं ।


title: हरछठ

text: इस व्रत में पेड़ों के फल बिना बोया अनाज jaise pashar chawal आदि खाने का विधान है।केवल पड़िया (भैंस का बच्चा ) वाली भैंस का दूध।


title: हरछठ

text: यह पूजन सभी पुत्रवती महिलाएं (सौभाग्यवती और विधवा ) करती हैं। यह व्रत पुत्रों की दीर्घ आयु और उनकी सम्पन्नता के लिए किया जाता है। इस व्रत में महिलाएं प्रति पुत्र के हिसाब से छह छोटे मिटटी या चीनी के वर्तनों में पांच या सात भुने हुए अनाज या मेवा भरतीं हैं। जारी (छोटी कांटेदार झाड़ी) की एक शाखा ,पलाश की एक शाखा और नारी (एक प्रकार की लता ) की एक शाखा को भूमि या किसी मिटटी भरे गमले में गाड़ कर पूजन किया जाता है। महिलाएं पड़िया वाली भैंस के दूध से बने दही और महुवा (सूखे फूल) को पलाश के पत्ते पर खा कर व्रत का समापन करतीं हैं। उत्तर प्रदेश के कुछ जगहों पर दीवार पर छट माता बना कर भी पूजा की जाती है ।


title: उज्जैन ज़िला

text: उज्जैन नगर क्षिप्रा नदी के तट पर स्थित एक धार्मिक और रमणीय, पवित्र भूमि है, जो अपने गौरवशाली अतीत, कुंभ, महाकाल ज्योतिर्लिंग और ओर अनेक प्रकार के मन्दिरों के कारण प्रसिद्ध है। उज्जैन मे अनेक प्रकार के प्राकृतिक और धर्मिक स्थल दर्शनीय हैं! जिनमें १. महाकाल ज्योतिर्लिग २. हरसिध्दी ३. काल भेरव् ४. सन्दीपनी आश्रम् ५. भर्तहरी गुफा ६. चिन्तामन गणेश् ७. जन्तर-मन्तर ८. शनि मन्दिर ९. सिध्द-वट १०. मंगलनाथ ११. कालियादेह महल १२. गोपाल मंदिर आदि प्रसिद्ध हैं। उज्जैन जिले की तहसील तराना का ग्राम कनासिया फ़ौज़ी गाँव के नाम से प्रसिध्द है। इस गाँव के 800 जवान भारतीय सेना में है। इस गाँव मे कई शिक्षक और बहुत सारे कबड्डी खिलाड़ी भी रहते है।


title: गोपाल भार्गव

text: गोपाल भार्गव भारत के मध्य प्रदेश सरकार में लोक निर्माण विभाग मंत्री हैं। वे भारतीय जनता पार्टी से संबंधित हैं और 1984 से रेहली का प्रतिनिधित्व करते हुए विधान सभा के आठवीं बार सदस्य हैं।


title: स्माइल फाउंडेशन

text: स्माइल फाउंडेशन नई दिल्ली, भारत में स्थित एक गैर-सरकारी संगठन है । यह 2002 में स्थापित किया गया था। और 25 भारतीय राज्यों में इसकी उपस्थिति थी। 2017 तक, फाउंडेशन लगभग 400,000 बच्चों और उनके परिवारों तक पहुंच चुका है।


title: स्माइल फाउंडेशन

text: संगठन बच्चों के कल्याण के लिए काम करता है। उनके परिवार, और चार प्रमुख कार्यक्रमों के माध्यम से समुदाय लिए काम करता है। ।


title: स्माइल फाउंडेशन

text: स्माइल फाउंडेशन की स्थापना संतनु मिश्रा ने की थी जो वर्तमान में फाउंडेशन के कार्यकारी ट्रस्टी हैं। तथा सीईओ संजीव धाम हैं।


title: स्माइल फाउंडेशन

text: 2002 में, युवा कॉरपोरेट पेशेवरों के एक समूह ने एक साथ आने वाले छोटे बच्चों, उनके परिवारों और समुदायों के जीवन में सकारात्मक बदलाव लाने के लिए जमीनी स्तर पर पहल करने के लिए स्माइल फाउंडेशन की स्थापना की। लोगों का यह समूह Senge के दर्शन से प्रेरित था।


title: स्माइल फाउंडेशन

text: संगठन के दो कार्यकारी मॉडल हैं: सामाजिक उद्यम परोपकार और आउटरीच । सामाजिक उद्यम परोपकार उद्यम पूंजी की व्यावसायिक अवधारणा पर आधारित एक मॉडल है। आउटरीच वह मॉडल है जिसके तहत संगठन गांवों में और साथ ही शहरी झुग्गियों में वंचित समुदायों के लिए विकास परियोजनाओं को सीधे लागू करता है।


title: स्माइल फाउंडेशन

text: स्माइल फाउंडेशन ने 2002 में मिशन शिक्षा कार्यक्रम शुरू किया। यह प्रारंभिक शिक्षा के विकास, गैर-औपचारिक शिक्षा, उपचारात्मक शिक्षा और ब्रिजिंग पाठ्यक्रमों पर केंद्रित है, और विशेष रूप से भारत के ग्रामीण क्षेत्रों में लड़कियों की शिक्षा पर केंद्रित है।


title: स्माइल फाउंडेशन

text: स्माइल फाउंडेशन ने 2018 में अपने मिशन शिक्षा कार्यक्रम के एक भाग के रूप में एक डिजिटल साक्षरता परियोजना शुरू की। इस परियोजना का उद्देश्य वंचित बच्चों के बीच साक्षरता बढ़ाना है।


title: स्माइल फाउंडेशन

text: अगस्त 2018 में, स्माइल फाउंडेशन और ट्रायम्फ मोटरसाइकल ने लड़कियों की शिक्षा का समर्थन करने के लिए भारत के 16 शहरों में एक समूह की सवारी, फ्रीडम के लिए सवारी का आयोजन करने के लिए भागीदारी की। फाउंडेशन द्वारा आयोजित #SheCanFly अभियान में सवारी से आगे बढ़ने के लिए दान किया गया था।


title: स्माइल फाउंडेशन

text: स्वीडिश दूरसंचार कंपनी एरिक्सन ने फाउंडेशन के स्माइल ट्विन ई-लर्निंग प्रोग्राम के लिए वेब-आधारित प्रशिक्षण मॉड्यूल विकसित किया है। 2018 में, एरिक्सन ने घोषणा की, कि वह पूरे भारत में 34 स्माइल फाउंडेशन शिक्षा केंद्रों में इंटरनेट कनेक्टिविटी प्रदान करेगा।


title: उच्चतम न्यायालय

text: उच्चतम न्यायालय या सर्वोच्च न्यायालय कई न्यायक्षेत्रों में कानूनी न्यायालयों के पदानुक्रम में सर्वोच्च न्यायालय है। ऐसी अदालतों के लिए अंतिम उपाय, शीर्ष अदालत और अपील की उच्च (या अंतिम) अदालत जैसे वाक्य भी कहे जाते हैं। मोटे तौर पर, सर्वोच्च न्यायालय के फैसले किसी अन्य अदालत द्वारा आगे की समीक्षा के अधीन नहीं हैं। सर्वोच्च अदालतें आमतौर पर मुख्य रूप से अपीलीय अदालतों के रूप में कार्य करती हैं, अथवा निचली या मध्यवर्ती स्तर की अपीलीय अदालतों के फैसलों से अपील सुनती है।


title: अंजलि राघव

text: अंजलि राघव (जन्म; 06 june 1992) एक भारतीय अभिनेत्री और मॉडल है। यह हरियाणवी संगीत उद्योग में अपने काम के लिए जानी जाने जाती है। इसके अलावा यह बॉलीवुड फिल्म तेवर में एक छोटी भूमिका निभा चुकी है और साथ ही "कैरी-रिश्ता खट्टा मीठा" नामक धारावाहिक में भी काम कर चुकी है।


title: अंजलि राघव

text: अजंलि राघव का जन्म 6 june 1992 को भारतीय राजधानी नई दिल्ली में हुआ था। उनकी दो बहनें शिखा राघव और शिवानी राघव और भाई कमल राघव हैं।


title: घोड़ों का उद्विकास

text: 1870 में, जीवाश्म विज्ञानी O.C. मार्श उत्तरी अमेरिका से नई खोज घोड़े के जीवाश्मों का एक विवरण प्रकाशित किया। घोड़े जीवाश्मों के अनुक्रम कि मार्श वर्णित विकास के लिए एक एकल वंश में जगह लेने के लिए एक हड़ताली उदाहरण था। कुछ साल बाद , अमेरिकी प्राकृतिक इतिहास संग्रहालय के इन जीवाश्म घोड़े, आधुनिक ऐकव्स के लिए " इयोहिप्पस " ( अब 'हायिराकोतीरियम' कहा जाता है) से क्रमिक विकास दिखाने के लिए डिजाइन की एक प्रसिद्ध प्रदर्शनी इकट्ठे हुए।


title: घोड़ों का उद्विकास

text: घोड़ों के विकास एक धीमी प्रक्रिया थी। इस प्रक्रिया में पहला जानवर था हायिराकोतीरियम। उसके बाद धीमी गति से घोड़ों के विकास कई अन्य जानवरों के माध्यम से हुआ। घोड़ों के विकास में निम्नलिखित चरणों को पाया जाता हैं।


title: घोड़ों का उद्विकास

text: पहले ऐकव्स हायिराकोतीरियम, जल्दी युगीन के एक छोटे से जंगल जानवर था। यह एक घोड़े की तरह कुछ भी नहीं देखा। यह छोटी गर्दन , लघु थूथन, कम पैर, और लंबी पूंछ के साथ एक कुत्ते जैसे लगते थे। यह फल और मुलायम पत्ते पर ब्राउज और शायद अधिक एक हिरण ( डरपोक , चंचल , आदि) की तरह व्यवहार करना पड़ता था। इस प्रसिद्ध थोड़ा equid एक बार इयोहिप्पसया "डॉर्फ हॉर्स 'के रूप में जाना जाता था।विशेष रूप से छोटे अग्रभाग के साथ छोटे मस्तिष्क। प्रत्येक फ्रंट फुट पर 4 पैर की उंगलियों। पिछले पैर पर 3 उंगलियों। सभी प्रमुख हड्डियों असंगलित के साथ घूमने योग्य पैर थे।


title: घोड़ों का उद्विकास

text: प्रजातियों मीसोहिप्पस देर युगीन में, लगभग 40 करोड़ साल पहले प्रकट होता है। इस जानवर इयोहिप्पस की तुलना में थोड़ा बड़ा था, "कंधे पर 24 खड़ी है। यह अब के रूप में ज्यादा एक कुत्ते की तरह की तरह देखा। पीठ, कम धनुषाकार था पैर और गर्दन एक लंबा सा , और मोटा और विशिष्ट अब सामना करना पड़ता है। यह एक उथले , चेहरे खात , और खोपड़ी पर एक अवसाद था। मीसोहिप्पस अपने सभी पैरों पर तीन पैर की उंगलियों था और अभी भी पैड टांगों था। चौथे मोर्चे को पैर की अंगुली एक बाक़ी ठूंठ कम हो गया था


title: घोड़ों का उद्विकास

text: जल्द ही मीसोहिप्पस celer और इसकी बहुत करीबी रिश्तेदार मीसोहिप्पस westoni दिखाई दिया, इसी तरह की एक पशु मियोहिप्पस assiniboiensis बुलाया पैदा हुई है, लगभग 36 करोड़ साल पहले के बाद। एक ठेठ मियोहिप्पस साफ़ बड़ा था और एक मीसोहिप्पसकी तुलना में थोड़ा बड़ा खोपड़ी था। चेहरे खात गहरी और अधिक विस्तार किया गया था। इसके अलावा, टखने संयुक्त आसानी से बदल गया था। मियोहिप्पस भी इसके ऊपरी गाल दांत पर एक चर शिखा को दिखाने के लिए शुरू कर दिया।


title: घोड़ों का उद्विकास

text: सत्रह लाख साल पहले , मेरॅयिहिप्पस र्घोड़े पंक्ति में शामिल हो गए। थूथन लम्बी हो गया, जबड़े गहरी, और आंखों के आगे वापस चले गए बड़े दांतों की जड़ों को समायोजित करने के लिए। मस्तिष्क विशेष रूप से बड़ा था, चालाक और अधिक चुस्त पहले घोड़ों की तुलना में मेरॅयिहिप्पस कर रही है। कुल मिलाकर, इस प्रजाति के एक बहुत " Horsey " सिर के साथ एक घोड़े के रूप में साफ़ तौर पर स्वीकार करने योग्य था।


title: घोड़ों का उद्विकास

text: लगभग 15 करोड़ साल पहले बीच मिओसिन युग में पाइलोहिप्पस, एक तीन पंजे घोड़े पैदा हुई। पक्ष पैर की उंगलियों के क्रमिक नुकसान लगातार तीन तबके के माध्यम से इस प्रजाति में देखा जाता है। पाइलोहिप्पस बहुत समान था और ऐकव्स का प्रत्यक्ष पूर्वज माना दो महत्वपूर्ण मतभेद के लिए छोड़कर। जबकि ऐकव्स सब पर कोई चेहरे Fossae है सबसे पहले, पाइलोहिप्पस' खोपड़ी गहरी चेहरे खात है। दूसरा, पाइलोहिप्पस' दांत दृढ़ता से घुमावदार हैं लेकिन ऐकव्स ' दांत बहुत सीधे हैं। हालांकि पाइलोहिप्पस जाहिर ऐकव्स से संबंधित है, पूर्व शायद उत्तरार्द्ध को जन्म नहीं दिया।


title: घोड़ों का उद्विकास

text: ऐकव्स आधुनिक घोड़े की जीनस होता है। पहले ऐकव्स 13.2 लंबा, टट्टू आकार का था , एक क्लासिक " Horse " शरीर के साथ - कठोर रीढ़ की हड्डी, लंबी गर्दन , पैर, और नाक, और इनकार पैर की हड्डियों कोई रोटेशन के साथ। मस्तिष्क थोड़ा डायिनोहिप्पस में से बड़ा था। डायिनोहिप्पस की तरह, ऐकव्स एक पंजे पक्ष स्नायुबंधन कि खुर की घुमा रोकने के साथ था।


title: अराणमुला नौका दौड़

text: अराणमुला नौका दौड़ भारत के दक्षिण-पश्चिमी राज्य केरल की सर्वप्राचीन नौका दौड़ है। इसका आयोजन ओणम पर्व के अवसर पर (लगभग अगस्त-सितंबर माह में) अराणमुला नामक स्थान पर भगवान श्रीकृष्ण एवं अर्जुन को समर्पित एक मंदिर के निकट किया जाता है। स्पर्धा के दर्शकों द्वारा किये जाने वाले उच्चस्वरीय गान एवं कोलाहल से उत्साहवर्धन करते हुए नौकाएं जोड़ों में चलती हैं। १९७२ में उत्सव के कार्यक्रम में नौका-स्पर्धा को भी जोड़ा गया था। इस सर्पनौका-स्पर्धा को देखने हेतु हज़ारों की संख्या में दर्शक पम्पा नदी के तटों पर खड़े रहते हैं। वर्ष २००९ में इक्तालीस सर्प नौकाएं, जिन्हें चुण्डन वल्लम कहा जाता है, ने सप्र्धा में भाग लिया था। नौका-चालक श्वेत मुण्डू एवं पगड़ियां बांधे परंपरागत नौका गीत गाते हुए नौका चालन करते हैं। नौका के अग्र-सिरे पर बंधी सुनहरी झालर, पताकाएं एवं नौका के मध्य भाग में लगी सजी धजी छतरियाँ उसकी छटा को चार चाँद लगाती हैं।


title: अराणमुला नौका दौड़

text: अरणमूल केरल राज्य की राजधानी से १२८ कि.मी दूर स्थित स्थान है। यह पम्पा नदी के तट पर स्थित है। यहां प्रसिद्ध अरणमूल मंदिर भगवान श्री पार्थसारथी (श्रीकृष्ण) को समर्पित है, जो यहां अपने प्रिय सखा अर्जुन के सारथी बने हुए दर्शाये गए हैं। इस मंदिर की अनुमानित आयु लगभग १७०० वर्ष है।


title: अराणमुला नौका दौड़

text: अरणमूल की विशेष सर्प-नौका (चुण्डन वल्लम) को पाल्लियोदम कहते हैं। इन्हें भक्तगण यहां के पूज्य आराध्य भगवान पार्थसारथी के दिव्य वाहन के रूप में चलाते हैं। ये पाल्लियोदम पम्पा नदी के विभिन्न तटीय भागों के विभिन्न करों से आती हैं। प्रत्येक में सामान्यतः ४ चालक, गायक एवं सहायक होते हैं। नौका को स्वर्णिम झालरों एवं पताकाओं से सजाया जाता है। इनके मध्य में दो से तीन सजी-धजी छतरियाँ भी लगी रहती हैं।


title: ज्योतिबा फुले नगर

text: ज्योतिबा फुले नगर पहले मुरादाबाद जिले का एक हिस्सा था। तब इसे अमरोहा कहा जाता था। 24 अप्रैल 1997 ई. को संत महात्मा ज्योतिबा फुले की याद में यह इस जगह को एक अलग जिले, ज्योतिबा फुले नगर जिला के रूप में घोषित किया गया था। गंगा और कृष्णा यहां की प्रमुख नदियां है। यह जिला बिजनौर जिला के उत्तर, मुरादाबाद जिला के पूर्व और मेरठ जिला, गाजियाबाद जिला तथा बुलंदशहर जिला के पश्चिम से घिरा हुआ है। इस जिले का कुल क्षेत्रफल 2,470 वर्ग किलोमीटर है। अमरोहा, वसुदेव मंदिर, तुलसी पार्क, गजरौला, रजाबपुर, कंखाथर और तिगरी आदि यहां के प्रमुख पर्यटन स्थलों में से है। अमरोहा पहले बड़ा नगर था।


title: ज्योतिबा फुले नगर

text: अमरोहा कृषि उत्पादों की मंडी होने के साथ-साथ अमरोहा में मुख्यतः हथकरघा वस्त्र, मिट्टी के बर्तन उद्योग व चीनी की मिलें हैं।


title: ज्योतिबा फुले नगर

text: अमरोहा में आगरा विश्वविद्यालय से संबद्ध महाविद्यालयों के अलावा मुस्लिम पीर शेख़ सद्दू की दरगाह भी है।


title: ज्योतिबा फुले नगर

text: अमरोहा ज्योतिबा फुले नगर का जिला मुख्यालय है। यह जगह मुरादाबाद से तीस किलोमीटर की दूरी पर स्थित है। कहा जाता है कि इस शहर की स्‍थापना लगभग 3,000 ई० पूर्व हुई थी। इस्लामी शासन काल से पहले यहां पर त्यागियों ने शासन किया। आम और मछली यहां प्रचुर मात्रा में उपलब्ध हैं। इसके अतिरिक्त, ऐसा भी कहा जाता है कि जब जनाब हज़रत शरफुद्दीन रहमतुल्लाह अलैह इस जगह पर आये थे तब स्थानीय लोगों ने उन्हें आम और मछली पेश की थी। इसके बाद ही से इस जगह को अमरोहा के नाम से जाना जाने लगा। अमरोहा स्थित प्रमुख स्थलों में वसुदेव मंदिर, तुलसी पार्क, बायें का कुंआ, शाह नसरूद्दीन साहिब का मज़ार (जो कि अमरोहा के सबसे पुराने सूफी बुज़ुर्ग थे), दरगाह भूरे शाह और मजार शाह विलायत साहिब आदि स्थित है।


title: ज्योतिबा फुले नगर

text: रजाबपुर शहर राष्ट्रीय राजमार्ग 24 पर स्थित है। अमरोहा के दक्षिण-पश्चिम से इस जगह की दूरी लगभग 14 किलोमीटर है। रजाबपुर स्थित जामा मस्जिद यहां की सबसे पुरानी इमारतों में से एक है। इसके अलावा वसुदेव मंदिर और तुलसी पार्क आदि रजाबपुर स्थित प्रमुख स्थलों में से है। गजरौला और धनौरा इस जिले के दो महत्वूपर्ण शहरों में से है। रजाबपुर से गजरौला 15 किलोमीटर और धनौरा 20 किलोमीटर की दूरी पर स्थित है।


title: ज्योतिबा फुले नगर

text: गजरौला राष्ट्रीय राजमार्ग नम्बर 24 में स्थित है। यह स्थान मुरादाबाद से 53 किलोमीटर और दिल्ली से लगभग 100 किलोमीटर की दूरी पर है। यह शहर महत्वपूर्ण औद्योगिक शहर के रूप में विकसित हो रहा है। कई कुटीर व लघु उद्योग जैसे हिन्दुस्तान लीवर का शिवालिक सेलोलॉस, चड्डा रबर, वाम ओरगेनिक आदि यहां पर स्थित है।


title: ज्योतिबा फुले नगर

text: गंगा नदी के तट पर स्थित हसनपुर ज्योतिबा फुले नगर का प्रमुख शहर है। इस शहर की स्थापना हसन खान ने 1634 ई. में की थी। उन्हीं के नाम पर इस शहर का नाम हसनपुर रखा गया। यह शहर अमरोहा से तीस किलोमीटर और मुरादाबाद से 68 किलोमीटर की दूरी पर गजरौला-चन्दौसी राज्य राजमार्ग के मध्य स्थित है। हसनपुर आम की फसल के लिए जाना जाता है हसनपुर तहसील में जेबडा गुर्जर गांव का अहम योगदान है देवड़ा गुर्जर गांव शिक्षा के क्षेत्र में बहुत ही आगे है


title: ज्योतिबा फुले नगर

text: ज्योतिबा फुले नगर जिला स्थित गजरौजा के दक्षिण से लगभग दस किलोमीटर की दूरी पर कंखाथर स्थित है। कंखाथर, गढ़मुक्तेश्रवर के पूर्व से आठ किलोमीटर की दूरी पर है। गंगा नदी के तट पर स्थित गढ़मुक्तेश्‍वर यहां के प्रमुख धार्मिक स्थलों में से है।


title: ज्योतिबा फुले नगर

text: गंगा नदी पर स्थित तिगरी मुरादाबाद से लगभग 62 किलोमीटर की दूरी पर है। प्रत्येक वर्ष कार्तिक पूर्णिमा के अवसर पर यहां प्रसिद्ध गंगा मेले का आयोजन किया जाता है। लाखों की संख्या में भक्त इस पवित्र जल में स्नान करने के लिए आते हैं।


title: ज्योतिबा फुले नगर

text: ज्योतिबा फुले नगर भारत के कई प्रमुख शहरों से रेलमार्ग द्वारा जुड़ा हुआ है। सबसे नजदीकी रेलवे स्टेशन अमरोहा रेलवे स्टेशन है।


title: ज्योतिबा फुले नगर

text: भारत के कई प्रमुख शहरों से सड़कमार्ग द्वारा आसानी से यहां पहुंचा जा सकता है। अमरोहा नेशनल हाईवे २४ पर दिल्ली से लगभग १३० किलोमीटर कि दूरी पर है। जोये से लगभग ८ किलोमीटर पहले दिल्ली से आते समय बाए हाथ पर अतरासी रोड पर मुड कर अमरोहा पहुंचा जा सकता है। जबकि मुरादाबाद कि तरफ से आते समय दाई हाथ पर जोया से मुड कर अमरोहा पहुंचा जा सकता है।


title: रानीबाग

text: रानीबाग हल्द्वानी नगर का एक आवासीय क्षेत्र और वार्ड है, जो नगर के केंद्र से ८ किमी उत्तर में राष्ट्रीय राजमार्ग १०९ पर स्थित है। यह क्षेत्र हल्द्वानी नगर निगम की उत्तरी सीमा बनाता है। कहते हैं यहाँ पर मार्कण्डेय ॠषि ने तपस्या की थी। रानीबाग के समीप ही पुष्पभद्रा और गगार्ंचल नामक दो छोटी नदियों का संगम होता है। इस संगम के बाद ही यह नदी 'गौला' के नाम से जानी जाती है। गौला नदी के दाहिने तट पर चित्रेश्वर महादेव का मन्दिर है। यहाँ पर मकर संक्रान्ति के दिन बहुत बड़े मेले का आयोजन होता है, जिसे जिया रानी का मेला के नाम से जाना जाता है।


title: रानीबाग

text: रानीबाग से पहले इस स्थान का नाम चित्रशिला था। कहते हैं कत्यूरी राजा पृथवीपाल की पत्नी रानी जिया यहाँ चित्रेश्वर महादेव के दर्शन करने आई थी। वह बहुत सुन्दर थी। रुहेला सरदार उसपर आसक्त था। जैसे ही रानी नहाने के लिए गौला नदी में पहुँची, वैसे ही रुहेलों की सेना ने घेरा डाल दिया। रानी जिया शिव भक्त और सती महिला थी। उसने अपने ईष्ट का स्मरण किया और गौला नदी के पत्थरों में ही समा गई। रुहेलों ने उन्हें बहुत ढूँढ़ा परन्तु वे कहीं नहीं मिली। कहते हैं, उन्होंने अपने आपको अपने घाघरे में छिपा लिया था। वे उस घाघरे के आकार में ही शिला बन गई थीं। गौला नदी के किनारे आज भी एक ऐसी शिला है, जिसका आकार कुमाऊँनी घाघरे के समान हैं। उस शिला पर रंग-विरंगे पत्थर ऐसे लगते हैं - मानो किसी ने रंगीन घाघरा बिछा दिया हो। वह रंगीन शिला जिया रानी के स्मृति चिन्ह माना जाता है। रानी जिया को यह स्थान बहुत प्यारा था। यहीं उसने अपना बाग लगाया था और यहीं उसने अपने जीवन की आखिरी सांस भी ली थी। वह सदा के लिए चली गई परन्तु उसने अपने गात पर रुहेलों का हाथ नहीं लगन् दिया था। तब से उस रानी की याद में यह स्थान रानीबाग के नाम से विख्यात है।


title: रानीबाग

text: १९वीं शताब्दी तक रानीबाग एक स्वतंत्र गाँव था, और 1901 में इसकी जनसंख्या लगभग 624 थी; उसी वर्ष इसे काठगोदाम के साथ जोड़कर नोटिफाइड एरिया घोषित कर दिया गया। काठगोदाम-रानीबाग 1942 तक स्वतंत्र नगर के रूप में उपस्थित रहा, जिसके बाद इसे हल्द्वानी नोटिफाइड एरिया के साथ जोड़कर नगर पालिका परिषद् हल्द्वानी-काठगोदाम का गठन किया गया। तब से ही रानीबाग हल्द्वानी नगर क्षेत्र का हिस्सा है। 80 के दशक में यहां हिन्दुस्तान मशीन टूल्स (एच. एम. टी.) की एक इकाई स्थापित की गई। 1982 में तत्कालीन उद्योग मंत्री पंडित नारायण दत्त तिवारी ने रानीबाग एचएमटी की नींव रखी, और 1985 में तत्कालीन प्रधानमंत्री राजीव गांधी ने इसका उद्घाटन किया था।


title: रानीबाग

text: रानीबाग से दो किलोमीटर जाने पर एक दोराहा है। दायीं ओर मुड़ने वाली सड़क भीमताल को जाती है। जब तक मोटर - मार्ग नहीं बना था, रानीबाग से भीमताल होकर अल्मोड़ा के लिए यही पैदल रास्ता था। वायीं ओर का राश्ता ज्योलीकोट की ओर मुड़ जाता है। ये दोनों रास्ते भुवाली में जाकर मिल जाते हैं।


title: रानीबाग

text: रानीबाग से सात किलोमीटर की दूरी पर 'दोगाँव' नामक एक ऐसा स्थान है जहाँ पर सैलानी ठण्डा पानी पसन्द करते हैं। यहाँ पर पहाड़ी फलों का ढेर लगा रहता है। पर्वतीय अंचल की पहली बयार का आनन्द यहीं से मिलना शुरु हो जाता है।


title: शनि के छल्ले

text: शनि के छल्ले हमारे सौर मण्डल के सबसे शानदार उपग्रही छल्लों का गुट हैं। यह छोटे-छोटे कणों से लेकर कई मीटर बड़े अनगिनत टुकड़ों से बने हुए हैं जो सारे इन छल्लों का हिस्सा बने शनि की परिक्रमा कर रहें हैं। यह सारे टुकड़े अधिकतर पानी की बर्फ़ के बने हुए हैं जिनमें कुछ-कुछ धुल भी मिश्रित है। यह सारे छल्ले एक चपटे चक्र में एक के अन्दर एक हैं। इस चक्र में छल्लों के बीच कुछ ख़ाली छल्ले-रुपी अंतराल या दरारे भी हैं। इन में से कुछ दरारे तो इस चक्र में परिक्रमा करते हुए उपग्रहों ने बना लीं हैं: जहाँ इनकी परिक्रमा की कक्षाएँ हैं वहाँ इन्होने छल्लों में से मलबा हटा दिया है। लेकिन कुछ दरारों के कारण अभी वैज्ञानिकों को ज्ञात नहीं हैं।


title: शनि के छल्ले

text: यह छल्ले शनि की भूमध्य रेखा से ७,००० किमी की ऊंचाई पर शुरू होते हैं और ८०,००० किमी की दूरी तक रहते हैं। इनमे ९९.९% पानी की बर्फ़ है जिसमें थोड़ी सी अन्य पदार्थों की मिलावट भी है। मुख्य छल्लों में १ सेंटीमीटर से लेकर १० मीटर तक के टुकड़े हैं।


title: शनि के छल्ले

text: शनि के छल्ले कैसे बने, इस विषय को लेकर वैज्ञानिकों में बहस जारी है। कुछ कहते हैं के शनि का एक बड़ा उपग्रह था जो भटककर उसकी रोश सीमा के अन्दर आ गया और शनि के गुरुत्वाकर्षण से उसपर ऐसा ज़बरदस्त ज्वारभाटा बल पड़ा के उसके बाहरी (बर्फ़ीला) हिस्से टुकड़े-टुकड़े हो गए और छल्लों में बिखर गए और उसका अंदरी (पत्थरीला) हिस्सा शनि में गिरकर विलय हो गया। इस काल्पनिक उपग्रह का नाम उन्होंने वॅरिटैस डाला है, जो प्राचीन रोमन धर्म में एक देवी थी जो किसी परिस्थिति में भाग के एक कुँए में छुप गयी थी। दुसरे वैज्ञानिक कहतें हैं के ऐसा कुछ नहीं हुआ। इनका कहना है के जब सौर मण्डल का आदिग्रह चक्र हमारे सूरज और ग्रहों को जन्म दे रहा था, तो कुछ मलबा शनि के इर्द-गिर्द बच गया जो आगे चलकर उसके छल्लों के रूप में स्थाई हो गया। पहले मत के वैज्ञानिक कहते हैं के यह असलियत के छल्लों में ९९ प्रतिशत से भी अधिक बर्फ़ है उनके हक़ में एक निर्णायक बात है। विवाद जारी है।


title: शनि के छल्ले

text: शनि के छल्लों में कई छल्ले और दरारें सम्मिलित हैं। इन सब के नाम अंतर्राष्ट्रीय खगोलीय संघ ने निर्धारित किये हैं। इन्हें अन्दर से बाहर देखा जाए तो -


title: शनि के छल्ले

text: सी छल्ले, कैसीनी दरार और ए छल्ले के अन्दर और भी विभाग हैं - यानि उनको नज़दीकी से देखा जाए तो उनमें भी उप-छल्ले और उप-दरारें नज़र आती हैं।


title: उत्तराषाढा

text: उत्तराषाढ़ा नक्षत्र का स्वामी सूर्य है। इसका प्रथम चरण भेनाम से धनुराशि में आता है। राशि स्वामी गुरु है तो नक्षत्र स्वामी सूर्य है। सूर्य की दशा में सबसे कम 6 वर्ष की होती है। जो लगभग जन्म से 6 वर्ष के अंदर बीत जाती है। इसके बाद चंद्रमा की 10 वर्ष मंगल की 7 वर्ष कुल मिलाकर 17 वर्ष यही समय होता है। जब बच्चा पढ़ाई में संलग्न रहता है यहीं से उसके भविष्य का निर्माण होता है। अतः सूर्य के साथ मंगल का जन्म पत्रिका में शुभ होकर बैठना ही उस बालक का भविष्य निर्धारण करने में सहायक होगा। सूर्य अत्यंत तेजस्वी ग्रह होकर आत्मा का कारक है।


title: उत्तराषाढा

text: अग्नि तत्व व राशि भी अग्नि तत्व होने से इसका प्रभाव जातक पर ग्रह स्थितिनुसार अधिक पड़ता है। सूर्य यदि गुरु के साथ हो तो उच्च प्रशासनिक सेवाओं में सफलता मिलती है। ऐसे जातकों में कुशल नेतृत्वक्षमता होती है। ये राजनीति, जज, आईएएस ऑफिसर, सीए आदि क्षेत्र में अधिक सफल होते हैं।


title: उत्तराषाढा

text: मंगल के साथ हो तो पुलिस राजनीति, संगठन, उद्योग आदि में सफलता पाते हैं। बुध के साथ हो तो लेखक, वणिक, उत्तम वक्ता, वकील, प्रकाशक आदि क्षेत्र में सफल होते हैं। सूर्य शुक्र के साथ हो तो सुंदर व कामुक भी होते हैं। अन्य ग्रह जैसे राहु, शनि के साथ शुभफल नहीं मिलता। सूर्य जहाँ शुभ हो वहीं गुरु का भी शुभ होना आवश्यक है। मंगल यदि उत्तम स्थिति में हो तो ऐसा जातक अपना भविष्य उत्तम ही बनाएगा।


title: हनटिंग्टन रोग

text: हनटिंग्टन रोग, कोरिया, या विकार (HD), एक ऐसा तंत्रिका-अपजननात्मक आनुवंशिक विकार है जो मांसपेशियों के समन्वय को प्रभावित करता है और संज्ञानात्मक रोगह्रास और मनोभ्रंश की ओर ले जाता है। यह आम तौर पर अधेड़ अवस्था में दिखाई देने लगता है। HD कोरिया नामक असाधारण अनायास होने वाली छटपटाहट का अत्यधिक सामान्य आनुवंशिक कारण है और यह एशिया या अफ़्रीका की तुलना में पश्चिमी यूरोपीय मूल के लोगों में बहुत ज़्यादा आम है। यह रोग व्यक्ति के हनटिंग्टन नामक जीन की दो प्रतियों में से किसी एक पर अलिंगसूत्र संबंधी प्रबल उत्परिवर्तन द्वारा होता है, यानी इस रोग से पीड़ित माता-पिता के किसी भी बच्चे को वंशानुगत रूप से इस रोग को पाने का 50% ख़तरा रहता है। दुर्लभ स्थितियों में, जहां दोनों माता-पिता में एक प्रभावित जीन है, या माता-पिता में किसी एक की दो प्रतियां प्रभावित हैं, तो यह जोखिम काफी बढ़ जाता है। हनटिंग्टन रोग के शारीरिक लक्षण नवजात अवस्था से लेकर बुढ़ापे तक किसी भी उम्र में प्रकट हो सकते हैं, लेकिन आम तौर पर यह 35 और 44 साल की उम्र के बीच प्रकट होता है। लगभग 6% मामले अगतिक-अनम्य संलक्षण सहित 21 साल की उम्र से पहले शुरू हो जाते हैं; वे तेजी से बढ़ते हैं और इनमें थोड़ी भिन्नता होती है। इसके रूपांतरण को किशोर (जूवनाइल), अगतिक-अनम्य (अकाइनेटिक-रिजिड) या HD के वेस्टफ़ाल रूपांतरण के रूप में वर्गीकृत किया गया है।


title: हनटिंग्टन रोग

text: हनटिंग्टन जीन सामान्य रूप से एक प्रोटीन के लिए आनुवांशिक जानकारी प्रदान करता है, जो "हनटिंग्टन" कहलाता है। हनटिंग्टन जीन कोड का उत्परिवर्तन एक अलग प्रकार के प्रोटीन रूप का संकेत देता है, जिसकी उपस्थिति से मस्तिष्क के विशिष्ट हिस्से क्रमिक रूप से क्षतिग्रस्त होने लगते है। यह किस तरीके से होता है इसे अब तक पूरी तरह नहीं समझा जा सका है। आनुवंशिक परीक्षण विकास के किसी भी चरण में कराई जा सकती है, लक्षण की शुरुआत से पहले भी. किस उम्र में व्यक्ति को इस परीक्षण के लिए परिपक्व माना जाय, अपने बच्चों की जांच कराने के प्रति माता-पिता के अधिकार और परीक्षण परिणामों की गोपनीयता और प्रकटीकरण के संबंध में यह अनेक नैतिक बहसों को जन्म देती है। आनुवंशिक परीक्षण करवाने पर विचार करने वाले व्यक्तियों की सूचना और सहायता के लिए आनुवांशिक परामर्श का विकास हुआ है और यह अन्य आनुवंशिक प्रबल रोगों के लिए एक आदर्श बन गया है।


title: हनटिंग्टन रोग

text: रोग के लक्षण व्यक्तियों और एक ही परिवार के सदस्यों के बीच भी अलग-अलग हो सकते हैं, लेकिन अधिकांश लोगों में लक्षणों की प्रगति एक जैसी होती है। प्रारंभिक लक्षण हैं समन्वय की सामान्य रूप से कमी और एक अस्थिर चाल. रोग जैसे-जैसे बढ़ता है, वैसे-वैसे मानसिक क्षमताओं में ह्रास और व्यवहार तथा मनोविकार संबंधी समस्याओं के साथ-साथ बिना ताल-मेल वाली, झटकेदार शारीरिक गति प्रकट होने लगती है। शारीरिक क्षमताएं धीरे-धीरे तब तक अवरुद्ध हो जाती हैं जब तक कि समन्वित गति मुश्किल हो जाती है और मानसिक क्षमताओं का ह्रास होते हुए आम तौर पर वह मनोभ्रंश में बदल जाती है। न्यूमोनिया, हृदय रोग और गिरने से पहुंचने वाली शारीरिक चोट जैसी जटिलताएं जीवन की संभावना को लक्षणों के प्रारंभ होने के बाद लगभग बीस वर्षों तक समेट देती है। HD के लिए कोई इलाज नहीं है और बीमारी के बाद के चरणों में पूरे समय देखभाल की आवश्यकता होती है, लेकिन इसके लक्षणों में से कुछ के प्रति राहत देने के लिए उपचार सामने आ रहे हैं।


title: हनटिंग्टन रोग

text: स्वयं-सहायक सहायता संगठन, जो पहले 1960 में स्थापित हुए और जिनकी संख्या में वृद्धि हो रही है, जनता में जागरूकता बढ़ाने, व्यक्तियों और उनके परिवार वालों को समर्थन देने तथा अनुसंधान को बढ़ावा देने के लिए काम कर रहे हैं। हेरिडिटरी डीज़िस फाउंडेशन, पहले समर्थक संगठन से जन्मे एक अनुसंधान समूह ने, 1993 में जीन ढूंढने में महत्वपूर्ण भूमिका निभाई थी। उसके बाद से कुछ वर्षों के अंतराल में महत्वपूर्ण खोज होती रही हैं और रोग की समझ में सुधार हो रहा है। वर्तमान शोध की दिशा में शामिल हैं रोग की वास्तविक क्रियाविधि का निर्धारण, अनुसंधान को तेजी से आगे बढ़ाने के लिए पशु नमूनों में सुधार, रोग के लक्षणों या धीमी प्रगति के उपचार के लिए दवाइयों के नैदानिक परीक्षण और रोग की वजह से होने वाली क्षति को सुधारने के लक्ष्य सहित वंश कोशिका रोगोपचार जैसी अध्ययन प्रक्रियाएं.


title: हनटिंग्टन रोग

text: हनटिंग्टन रोग के लक्षण सामान्यतः 35 और 44 वर्ष के बीच की आयु में प्रकट होने लगते हैं, लेकिन शैशव से लेकर किसी भी उम्र में हो सकते हैं। प्रारंभिक चरणों में, व्यक्तित्व, संज्ञानता और शारीरिक कौशल में सूक्ष्म परिवर्तन हो सकते है। आम तौर पर शारीरिक लक्षण पहले नज़र आते हैं, जबकि प्रारंभिक चरणों में संज्ञानात्मक और मनोविकार संबंधी लक्षण इतने प्रबल नहीं होते कि अलग से पहचाने जा सके. हनटिंग्टन रोग से ग्रस्त लगभग हर रोगी अंततः एकसमान शारीरिक लक्षणों को दर्शाता है, लेकिन इसकी शुरूआत, प्रगति और संज्ञानात्मक तथा मनोविकार संबंधी लक्षणों की मात्रा में व्यक्तियों के बीच काफ़ी भिन्नता रहती है।


title: हनटिंग्टन रोग

text: सर्वाधिक विशेष प्रारंभिक शारीरिक लक्षण हैं कोरिया (लास्य) कहलाने वाली झटकेदार, अनियमित और अनियंत्रित चाल. कोरिया शुरूआत में सामान्य बेचैनी, अनजाने में प्रवर्तित या असंपूर्ण छोटी गति, समन्वय की कमी, या धीमे झटकेदार नेत्र संचलन के रूप में प्रदर्शित होती है। ये छोटी गतिजनक असामान्यताएं आम तौर पर कम से कम तीन वर्षों में गतिजनक शिथिलता के स्पष्ट संकेत के रूप में पहले दिखाई देती हैं। विकार की प्रगति के साथ-साथ अकड़न, छटपटाहट सहित गति या असामान्य भंगिमा जैसे लक्षण स्पष्ट रूप से प्रकट होते हैं। यह इसका संकेत हैं कि गति के लिए जिम्मेदार मस्तिष्क की प्रणाली प्रभावित हो गई है। मनोप्रेरक कार्य इस प्रकार बहुत ज़्यादा बिगड़ती जाती है कि ऐसा हर कोई कार्य प्रभावित होता है, जिसमें मांसपेशी का नियंत्रण अपेक्षित हो. आम परिणाम हैं शारीरिक अस्थिरता, चेहरे के असामान्य हाव-भाव और चबाने, निगलने और बोलने में कठिनाई. खाने में कठिनाइयों की वजह से आम तौर वज़न घट जाता है और इससे कुपोषण हो सकता है। नींद की गड़बड़ी भी इससे जुड़े लक्षणों में शामिल है। जुवेनाइल (किशोर) HD इन लक्षणों से थोड़ा अलग है जो आम तौर पर तेजी से पनपता है और यदि मौजूद हो, तो प्रमुख लक्षण के रूप में कुछ समय के लिए ऐंठन लिए हुए कोरिया प्रदर्शित होता है। जब्ती भी इस प्रकार के HD का आम लक्षण है।


title: हनटिंग्टन रोग

text: संज्ञानात्मक क्षमताएं उत्तरोत्तर क्षतिग्रस्त होती हैं। विशेष रूप से कार्यकारी प्रयोजन प्रभावित होते हैं जिनमें शामिल हैं आयोजना, संज्ञानात्मक नम्यता, अमूर्त चिंतन, आदेश अधिग्रहण, समुचित कार्य प्रवर्तन और अनुचित कार्यों की मनाही. यह रोग जैसे-जैसे बढ़ता है, स्मृति का ह्रास की ओर झुकाव नज़र आने लगता है। प्राप्त रिपोर्टों के अनुसार ये अल्पकालीन स्मृति क्षय से लेकर दीर्घकालिक स्मृति की समस्याओं तक व्यापक रूप से फैली हुई हैं, जिनमें शामिल है प्रासंगिक (जीवन संबंधी स्मृति), कार्यविधिक (कार्य किस प्रकार निष्पादित किया जाए से संबंधित शरीर की स्मृति) और कार्यसाधक स्मृति का अभाव. संज्ञानात्मक समस्याएं समय के साथ बिगड़ती जाती हैं, जो अंततः मनोभ्रंश में परिणत होती है। क्षीणता के इस नमूने को मस्तिष्कप्रांतस्था संबंधी मनोभ्रंश कहा गया है, ताकि इसे अवप्रांतस्थीय मनोभ्रंश संलक्षण से अलग पहचाना जा सके, उदा. अल्ज़ाइमर रोग.


title: हनटिंग्टन रोग

text: रिपोर्ट किए गए तंत्रिका-मनोविकार के प्रकट रूप हैं व्यग्रता, अवसाद, भावनाओं की अभिव्यक्ति में कमी (भावशून्यता), अहंकेंद्रिता, आक्रामकता और बाध्यकारी व्यवहार, जो बाद में लत पैदा कर सकता है या और बिगाड़ सकता है जिसमें शामिल हैं मदिरापान, जुआ और अतिकामुकता. दूसरे व्यक्ति के नकारात्मक भाव को पहचानने में परेशानियां भी देखी गई हैं। अध्ययनों के बीच इन लक्षणों की व्यापकता में भी काफ़ी अस्थिरता पाई गई, जहां आजीवन मनोरोग विकारों के प्रसार के लिए अनुमानित दर 33% और 76% के बीच रहे हैं। अनेक पीड़ितों और उनके परिजनों के लिए ये लक्षण इस रोग के सबसे दुखदायी पहलू हैं, जो अक्सर दैनंदिन क्रियाकलाप को प्रभावित करते हैं और संस्थाकरण के लिए कारण गठित करते हैं। सामान्य लोगों की अपेक्षा इनमें आत्महत्या के विचार और आत्महत्या के प्रयास अधिक होते हैं।


title: हनटिंग्टन रोग

text: उत्परिवर्ती हनटिंग्टन सारे शरीर में व्यक्त होता है और प्रांतस्थ ऊतकों की विकृतियों से जुड़ा है जो सीधे मस्तिष्क के बाहर ऐसी अभिव्यक्ति के कारण होते हैं। इन विकृतियों में शामिल हैं मांसपेशी अपक्षय, हृदय विफलता, क्षतिग्रस्त ग्लूकोस सह्यता, वज़न घटना, अस्थि-सुषिरता और वृषण क्षीणता.


title: हनटिंग्टन रोग

text: प्रत्येक मनुष्य में हनटिंग्टिन जीन ("HTT") होता है, जो हनटिंग्टिन प्रोटीन (Htt) के लिए कूटबद्ध होता है। इस जीन का एक अंश ट्राइन्यूक्लियोटाइड आवृत्ति नामक आवृत्ति अनुभाग है, जिसकी लंबाई प्रत्येक व्यक्ति में अलग होती है और पीढ़ियों के बीच लंबाई में परिवर्तन हो सकता है। जब इस पुनरावृत्त अनुभाग की लंबाई कि‍सी नि‍श्चि‍त सीमा तक पहुंचती है, तो यह उत्परि‍वर्ती हनटिंग्टन प्रोटीन (mHtt) नामक प्रोटीन के एक परि‍वर्ति‍त रूप का उत्पादन करता है। इन प्रोटीनों के भि‍न्न कार्य ही रोगात्मक परि‍वर्तनों के कारण होते हैं, जो बदले में रोग के लक्षण पैदा करते हैं। हनटिंग्टन रोग उत्परि‍वर्तन आनुवंशि‍क रूप से प्रबल और लगभग पूर्णतः अंतर्वेधित है: व्यक्ति के किसी एक "HTT" जीन का उत्परिवर्तन रोग का कारण बनता है। यह लिंग के अनुसार नहीं, बल्कि जीन के पुनरावृत्त भाग की लंबाई के अनुसार वंशागत होता है और इसकी गंभीरता का भी यही कारण है, प्रभावित माता-पिता के लिंग से प्रेरित किया जा सकता है।


title: हनटिंग्टन रोग

text: HD कई ट्राइन्यूक्लियोटाइड आवृत्ति विकारों में से एक है, जो सामान्य विस्तार से अधिक जीन के पुनरावृत्त भाग की लंबाई से उत्पन्न होता है। "HTT" जीन 4p16.3 पर गुणसूत्र 4 की छोटी भुजा पर स्थित होता है। "HTT" में तीन DNA क्षारकों का अनुक्रम शामिल होता है – साइटोसि‍न-एडि‍नि‍न-ग्वॉनि‍न (CAG)-जि‍नकी कई बार पुनरावृत्ति होती है (अर्थात्. ... CAGCAGCAG...), जो ट्राइन्यूक्लियोटाइड आवृत्ति कहलाता है। CAG एमि‍नो एसि‍ड ग्लूटमाइन का आनुवंशिक कूट है, अत: इनकी एक श्रृंखला पॉलीग्लुटमाइन पथ (या polyQ ट्रैक्ट) नामक ग्लूटमाइन की श्रृंखला और जीन के पुनरावृत्त अंश, "PolyQ भाग" का उत्पादन करता है।


title: हनटिंग्टन रोग

text: आम तौर पर, लोगों के पॉलीक्यू क्षेत्र में 36 पुनरावृत्त ग्लूटमाइन से कम ग्लूटमाइन होते हैं जो साइटोप्लास्मिक प्रोटीन हनटिंग्टन के उत्पादन में परिणत होता है। तथापि, 36 या अधि‍क ग्लूटमाइन की श्रृंखला के परि‍णामस्वरूप एक ऐसे प्रोटीन का नि‍र्माण होता है जि‍सकी विशेषताएं अलग होती हैं। mHtt (उत्परिवर्ती Htt) नामक यह परि‍वर्ति‍त प्रकार, कुछ न्यूरॉन के क्षय दर को बढ़ाता है। मस्तिष्क के हिस्सों में इस प्रकार के न्यूरॉनों की विभिन्न मात्रा और निर्भरता रहती है और तदनुसार ये प्रभावि‍त होते हैं। सामान्यतया, CAG पुनरावृत्ति की संख्या इस बात पर निर्भर करती है कि यह प्रक्रि‍या कितनी प्रभावि‍त हुई है और लगभग 60% तक लक्षणों के आरंभ काल की वि‍वि‍धता का कारण बनती है। शेष वि‍वि‍धता के लिए परिवेश और HD क्रियाविधि को बदलने वाले अन्य जीन को उत्तरदायी ठहराया जाता है। 36-40 पुनरावृत्ति रोग के कम-अंतर्वेधी रूप में परिणत होती है, जिसमें लक्षणों की देर से शुरूआत और धीमी प्रगति होती है। कुछ मामलों में प्रारंभ इतनी देरी से होता है कि लक्षणों को कभी देखा ही नहीं जाता. बहुत बड़ी पुनरावृत्ति गणनाओं सहित, HD में पूर्ण अंतर्वेधन होता है और यह 20 से कम उम्र में होता है, जब उसे जुवेनाइल HD, अकाइनेटिक-रिजिड या HD का वेस्टफ़ाल रूपांतरण कहा जाता है। यह HD वाहकों के लगभग 7% के लिए जिम्मेदार है।


title: हनटिंग्टन रोग

text: हनटिंग्टन रोग में अलिंगसूत्री प्रबल आनुवंशिकता है, यानी प्रभावि‍त व्यक्ति वि‍शेष रूप से अपने माता या पिता से विस्तृत ट्राइन्यूक्लियोटाइड आवृत्ति (उत्परिवर्ती युग्मजीविकल्पी) सहित जीन की एक प्रति प्राप्त करता है। चूंकि उत्परिवर्तन का अंतर्वेधन अत्यंत उच्च होता है जीन की उत्परिवर्ती प्रति वाला व्यक्ति रोग से ग्रस्त होता है। इस प्रकार के वंशानुक्रम नमूने में, कि‍सी प्रभावि‍त व्यक्ति की प्रत्येक संतान को उत्परि‍वर्ती युग्मजीविकल्पी के वंशागत होने और इसलिए विकार से प्रभावित होने का 50% जोखिम रहता है (चित्र देखें). यह संभाव्यता लिंग-मुक्त है।


title: हनटिंग्टन रोग

text: 28 से अधिक की ट्राइन्यूक्लियोटाइड CAG आवृत्तियां प्रति‍कृति के दौरान असंतुलित होती हैं और यह असंतुलन मौजूद पुनरावृत्ति की संख्या के साथ बढ़ती रहती है। यह प्रायः ट्राइन्यूक्लियोटाइड आवृत्ति की सटीक प्रति उत्पन्न करने के बजाय, पीढ़ियों के गुज़रने के साथ-साथ (गतिशील उत्परिवर्तन) नए विस्तार की ओर अग्रसर होता है। इसके कारण क्रमागत पीढ़ियों में पुनरावृत्ति की संख्या में इस तरह परिवर्तन होता है कि "मध्यवर्ती" संख्या (28-35), या "कम अंतर्वेधन" (36-40) सहित कोई अप्रभावि‍त माता या पिता पूर्णतः अंतर्वेधी HD उत्पन्न करने वाली पुनरावृत्ति की संख्या में वृद्धि सहित जीन की प्रति को आगे बढ़ा सकते हैं। क्रमागत पीढ़ि‍यों में पुनरावृत्ति की संख्या में इस प्रकार की वृद्धि (और फलस्वरूप रोग का शीघ्र प्रारंभ काल तथा गंभीरता आनुवांशि‍क प्रत्याशा कहलाती है। शुक्र-जनन में असंतुलनता अंडाणु-जनन की अपेक्षा अधि‍क होती है; मातृ पक्ष से वंशागत युग्मजीविकल्पी आम तौर पर एकसमान पुनरावृत्ति लंबाई के होते हैं, जबकि पि‍तृ पक्ष से वंशागत युग्मजीविकल्पी की लंबाई बढ़ने की संभावना अधि‍क होती है। ऐसे नए उत्परिवर्तन द्वारा हनटिंग्टन रोग का उत्पन्न होना दुलर्भ है, जहां माता या पिता किसी में 36 से अधिक CAG पुनरावृत्ति मौजूद नहीं हैं।


title: हनटिंग्टन रोग

text: बड़े समरक्त परि‍वारों के अतिरिक्त, दोनों जीन से प्रभावि‍त व्यक्ति बहुत कम होते हैं। कुछ समय के लिए HD को ही केवल एक ऐसा रोग माना गया जि‍समें दूसरे उत्परि‍वर्ती जीन की मौजूदगी लक्षणों और वि‍कास को प्रभावि‍त नहीं करती, परंतु उसके बाद पाया गया है कि यह समलक्षण और वि‍कास की दर को प्रभावि‍त कर सकती है। कि‍सी ऐसे व्यक्ति की संतान जि‍समें दो प्रभावी जीन हों, उनमें से एक को वंशानुक्रम में पाता है और इसलि‍ए नि‍श्चि‍त रूप से रोग को वंशागत प्राप्त करता है। ऐसे माता-पिता की संतान को दो प्रभावित जीन को वंशानुक्रम में पाने के 25% जोखिम सहित, वंशागत HD का 75% जोखिम रहता है। समरूप जुड़वां में, जि‍न्होंने एकसमान प्रभावि‍त जीन को वंशानुक्रम में प्राप्त किया है, आम तौर पर प्रारंभ काल और लक्षणों में भिन्नता रहती है।


title: हनटिंग्टन रोग

text: Htt प्रोटीन 100 से ज़्यादा अन्य प्रोटीनों के साथ परस्पर क्रि‍या करता है और इसमें एकाधि‍क जैविक कार्यों की मौजूदगी प्रतीत होती है। उत्परि‍वर्ती mHtt प्रोटीन के व्यवहार को पूरी तरह नहीं समझा गया है, परंतु यह कुछेक प्रकार की कोशि‍काओं के लिए वि‍षाक्त है, वि‍शेष रूप से मस्तिष्क के लिए. मुख्यतः क्षति स्ट्रिएटम को पहुंचती है, लेकिन जैसे-जैसे रोग बढ़ता है, मस्तिष्क के अन्य हिस्से भी पर्याप्त रूप से प्रभावित होते हैं। क्षति के जमा होने पर, मस्ति‍ष्क के इन भागों के कार्यों से जुड़े लक्षण प्रकट होते हैं। गति की योजना और नियंत्रण स्ट्रिएटम के मुख्य कार्य हैं और इनमें परेशानियां प्रारंभिक लक्षण हैं।


title: हनटिंग्टन रोग

text: Htt सभी स्तनधारी कोशि‍काओं में प्रकट होता है। यकृत, हृदय और फेफड़ों में सामान्य मात्रा सहित सर्वाधिक संकेंद्रन मस्तिष्क और अंडकोष में पाया जाता है। मनुष्यों में Htt के कार्य अस्पष्ट हैं। यह उन प्रोटीनों के साथ परस्पर क्रिया करता है जो प्रतिलेखन, कोशि‍का संकेतन और अन्त:कोशिका अभिगमन में शामि‍ल होता है। पशुओं में HD प्रदर्शित करने के लिए आनुवांशि‍क रूप से परिवर्तित, Htt के अनेक कार्य पाए गए हैं। इन पशुओं में, Htt भ्रूणीय वि‍कास के लि‍ए महत्वुपूर्ण होता है, क्योंकि इसका अभाव भ्रूणीय हत्या जुड़ी होती है। यह क्रमादेशि‍त कोशि‍का मृत्यु की रोकथाम करते हुए एंटी-एपोप्टोटिक एजेंट के रूप में भी कार्य करता है और मस्तिष्क व्युत्पन्न न्यूरोट्रॉफ़िक कारक के उत्पादन को नि‍यंत्रि‍त करता है, जोकि एक ऐसा प्रोटीन है जो न्यूरॉन की रक्षा करता है और तंत्रिकाजनन के दौरान उसके नि‍र्माण को नि‍यमि‍त करता है। Htt वायुकोशीय अभिगमन और अंतर्ग्रंथीय संचार को भी सुविधाजनक बनाता है और तंत्रिकाकोशिकीय जीन प्रतिलेखन को नियंत्रित करता है। अगर Htt का प्रकटन बढ़ता है और अधिक Htt उत्पादित होता है, तो मस्तिष्क कोशिका अनुजीवन में सुधार होता है और mHtt के प्रभाव कम होते हैं, जबकि Htt का प्रकटन कम होने पर, परिणामी लक्षण mHtt की मौजूदगी की अभिलक्षक हैं। मनुष्यों में सामान्य जीन का व्यवधान रोग पैदा नहीं करता. संप्रति यह नि‍ष्कर्ष नि‍काला गया है कि रोग Htt के अपर्याप्त उत्पादन द्वारा पैदा नहीं होता, बल्कि mHtt के विषाक्त कार्य की प्राप्ति द्वारा होता है।


title: हनटिंग्टन रोग

text: कई ऐसे कोशिकीय परिवर्तन हैं जिनके माध्यम से mHtt की विषाक्त क्रिया प्रकट होती है और HD विकृति उत्पन्न करती है। mHtt के प्रतिलेखनोत्तर संशोधन की जैविक प्रक्रिया के दौरान, प्रोटीन की दरार पॉलीग्लूटमाइन विस्तार के कुछ भागों से बने छोटे अंशों को पीछे छोड़ सकती हैं। जब ग्लूटमाइन में Htt प्रोटीन अत्यधिक मात्रा में होती है तो ग्लूटमाइन की ध्रुवीय प्रकृति, अन्य प्रोटीनों के साथ अन्तःक्रिया उत्पन्न करती है। इस प्रकार, Htt अणु तत्व एक दूसरे के साथ हाइड्रोजन बंध बनाते हैं, जिससे क्रियाशील प्रोटीन की वलित होने की जगह प्रोटीन समुच्चय बनता है। समय के साथ, ये समूह इकट्ठा होते हैं, अंततः न्यूरॉन क्रिया में दखल देते हैं क्योंकि तब ये अंश प्रोटीन समुच्चयन नाम की प्रक्रिया में खुल कर और संगठित होकर, कोशिकाओं के भीतर समावेशी पिंड बनाते हैं। न्यूरोनीय समावेश अप्रत्यक्ष हस्तक्षेप चलाते हैं। अतिरिक्त प्रोटीन समुच्चय न्यूरॉन में तंत्रिकाक्ष और पार्श्वतंतुओं पर एक साथ ढेर में जमा होते हैं, जो यांत्रिक रूप से न्यूरोट्रांस्मीटरों के संचार को बंद कर देता है, क्योंकि पुटिकाएं (न्यूरोट्रांस्मीटरों से भरी) कोशिका-कंकाल के माध्यम से नहीं गुज़र सकती. अंततः, समय के साथ, जैसे-जैसे न्यूरोनीय समावेश बढ़ते हैं, दूसरे न्यूरॉन्स को संकेत देने के लिए उपलब्ध न्यूरोट्रांस्मीटर कमतर होते जाते हैं। समावेशी पिंड, कोशिकीय नाभिक और कोशिकाद्रव्य, दोनों में पाए गए हैं। मस्तिष्कीय कोशिकाओं में समावेशी पिंड, सबसे पहले होने वाले विकृत परिवर्तनों में से एक हैं, तथा कुछ प्रयोगों ने यह दर्शाया है कि वे कोशिकाओं के लिए विषाक्त हो सकते हैं, लेकिन अन्य प्रयोग यह दर्शाते हैं कि ये शरीर के सुरक्षा तंत्र का हिस्सा बन सकते हैं और कोशिकाओं की रक्षा में सहायक हो सकते हैं।


title: हनटिंग्टन रोग

text: कई पथों की पहचान की गई है जिनके द्वारा mHtt कोशिका की मृत्यु का कारण बन सकता है। इनमे शामिल हैं: संरक्षिका प्रोटीन पर प्रभाव, जो प्रोटीन को बिखरने और बिखरे हुए प्रोटीन को हटाने में सहायक होते हैं; कास्पासेस के साथ अन्तःक्रिया, जो कोशिकाओं को हटाने की प्रक्रिया में भूमिका निभाते हैं; तंत्रिका कोशिकाओं पर ग्लूटमाइन का विषाक्त प्रभाव; कोशिकाओं के भीतर ऊर्जोत्पादन की क्षति; और जीन के प्रकटन पर प्रभाव. "रेस" नामक प्रोटीन के साथ अन्तःक्रिया के कारण mHtt का कोशिकाओं पर विषाक्त प्रभाव बड़ी मजबूती से बढ़ताहैं, जो मुख्यतः स्ट्रिएटम में प्रकट होता है। पाया गया कि रेस mHtt के सूमोयलेशन को प्रेरित करती है, जो प्रोटीन पिंड को तोड़ देती है-कोशिका संवर्धन अध्ययनों ने जताया कि असमुच्चित रूप से पिंड कम विषाक्त हैं।


title: हनटिंग्टन रोग

text: एक अतिरिक्त सिद्धांत के अनुसार, जो HD द्वारा कोशिका के कार्यों को बाधित करने के तरीके को समझाता है, स्ट्रेटिएटल कोशिकाओं में माईटोकोंड्रिया की क्षति (माईटोकोंड्रियल कमी के कई वर्णन पाए गए) और न्यूरॉन में कई प्रोटीन के साथ हनटिंग्टिन प्रोटीन की अन्तःक्रिया, ग्लूटमाइन की अतिसंवेदनशीलता को बढ़ावा देती है, जो बहुत अधिक मात्रा में, एक्साइटोटॉक्सिन के रूप में पाई गई। एक्साइटोटॉक्सिन अनेक कोशिकीय संरचनाओं को क्षति पहुंचा सकता है। हालांकि ग्लूटमाइन अत्यधिक उच्च मात्रा में नहीं पाई गई, तथापि यह माना गया है कि वर्धित अतिसंवेदनशीलता के कारण, ग्लूटमाइन की सामान्य मात्रा भी एक्साइटोटॉक्सिन उत्पन्न कर सकती है। इसके अलावा, कैपासेस पर संवेदनशीलता की निर्भरता में वृद्धि, पॉलीग्लूटमाइन के आवृत्ति विस्तार और संवेदनशीलता में वृद्धि द्वारा सक्रिय होती हैं। हनटिंग्टिन प्रोटीन, कैपासेस द्वारा छोटे टुकड़ों में चीर दी जाती है; ये परमाणु समुच्चय, प्रतिलेखन को, न्यूरॉन के नाभिक में "दाखिल" होते हुए, प्रोटीन के निर्माण में दखल देकर बाधित करते हैं। दुर्भाग्यवश, हस्तक्षेप की वजह से होने वाला कोशिकीय तनाव, एपॉप्टोसिस के होने तक और अधिक हनटिंग्टिन की टूटन को बढ़ावा देता हैं।


title: हनटिंग्टन रोग

text: HD मस्तिष्क के विशिष्ट क्षेत्रों को प्रभावित करता है। सबसे प्रमुख प्रारंभिक प्रभाव नियोस्ट्रिएटम कहलाने वाले आधारिक गंडिकाओं के हिस्सों पर पड़ता है और जो पुच्छल नाभिक और कवच से निर्मित होता है। अन्य प्रभावित क्षेत्रों में शामिल हैं श्याम द्रव्य, प्रमस्तिष्कीय वल्क की तीसरी, पांचवी और छठी परत, हिप्पोकैम्पस, अनुमस्तिष्क में पुरकिंजे कोशिकाएं, अधःश्चेतक की पार्श्विक नलाकार नाभिक और चेतक के हिस्से. ये अपने भीतर शामिल न्यूरॉन और अपनी संरचना के हिसाब से प्रभावित होते हैं, जैसे-जैसे वे कोशिकाएं खोते जाते हैं उनका आकार छोटा होता जाता है। इन क्षेत्रों में होते हैं वे न्यूरॉन में से एक हैं प्रभावित अनुसार प्रकार और उनकी संरचना, आकार में कम करने के रूप में वे कक्षों खो देते हैं। स्ट्रिएटल कांटेदार न्यूरॉन सबसे असुरक्षित हैं, विशेषकर बाह्य ग्लोबस पैलिडस की ओर झुकाव वाले, जिनके अंतःन्यूरॉन और भीतरी पैलीडम पर झुकी कांटेदार कोशिकाएं कम प्रभावित होती हैं। HD एस्ट्रोसाइटों में भी असामान्य वृद्धि का कारण बनता है।


title: हनटिंग्टन रोग

text: आधारिक गंडिका-HD द्वारा सर्वाधिक प्रमुखता से प्रभावित मस्तिष्क का भाग-गति और व्यवहारपरक नियंत्रण में अहम भूमिका निभाता है। उनके कार्यों को पूरी तरह नहीं समझा गया है, लेकिन मौजूदा सिद्धांत प्रस्तावित करते हैं कि वे संज्ञानात्मक कार्यकारी प्रणाली और मोटर सर्किट का हिस्सा हैं। आधारिक गंडिका आम तौर पर उन परिपथों को बाधित करती है जो विशिष्ट गति उत्पन्न करते हैं। किसी विशिष्ट हरकत को आरंभ करने के लिए, प्रमस्तिष्कीय वाह्य संरचना द्वारा आधारिक गंडिका को संकेत भेजा जाता है जो अवरोध जारी करने का कारण बनता है। आधारिक गंडिका को पहुंची क्षति निषेध की रिहाई तथा पुनर्स्थापना को अनियमित और अनियंत्रित कर सकती है, जो चाल की अजीब शुरुआत या अनजाने में चाल की शुरुआत या अपने निर्दिष्ट समापन के पहले या बाद में गति को रोक सकता है। इस क्षेत्र में पहुंच रही कुल क्षति HD से जुड़ी लाक्षणिक अनियत चाल को अंजाम देती है।


title: हनटिंग्टन रोग

text: आधारिक गंडिका को दो प्रकार से क्षतिग्रस्त किया जा सकता है: प्रत्यक्ष और परोक्ष रूप से. सीधे मार्ग में, कम न्यूरोट्रांस्मीटरों को आंतरिक ग्लोबस पैलीडस (IGP) भेजे जाते हैं, जो इसे अवरोध में कमी के रूप में समाविष्ट कर लेते है, जिसके द्वारा सामान्य से अधिक न्यूरोट्रांस्मीटर मुक्त होते हैं। चेतक, जो असंख्य न्यूरोट्रांस्मीटर प्राप्त करते हैं, निरोधक हो जाते हैं और इस प्रकार गतिजनक प्रांतस्था को कम न्यूरोट्रांस्मीटर भेजता है।


title: हनटिंग्टन रोग

text: अंततः, गतिजनक प्रांतस्था कम उत्तेजित होती है और गति सामान्य से कम होती है। अप्रत्यक्ष मार्ग बाह्य ग्लोबस पैलीडस द्वारा कम न्यूरोट्रांसमीटर की प्राप्ति से शुरू होता है और बदले में, इसके प्रति प्रतिक्रया कम हो जाती है क्योंकि कम प्रतिरोध वाला संकेत अधिक न्यूरोट्रांस्मीटर जारी करता है। उपचेतक नाभिक (STN), जो बाह्य ग्लोबस पैलीडस से संकेत प्राप्त करता है, IGP को, प्राप्त अधिक न्यूरोट्रांस्मीटर के बदले कम न्यूरोट्रांस्मीटर जारी करता है। अब IGP काफी निरोधक होते हैं क्योंकि STN का कार्य IGP को उत्तेजित करना हैं और इसलिए IGP कम न्यूरोट्रांस्मीटर जारी करता है। इस सन्दर्भ में, चेतक द्वारा कम न्यूरोट्रांस्मीटर अभिग्रहण को कम अवरोध माना जाता है। अंत में, गतिजनक प्रांतस्था अधिक न्यूरोट्रांस्मीटर प्राप्त करती है और अतिउत्तेजित हो जाती है, जिससे झटकेदार हरकतें पैदा होती है, जो कोरिया में सामान्य है। क्योंकि स्ट्राएटम में दो भिन्न प्रकार के न्यूरॉन होते हैं, एक भिन्न प्रकार का न्यूरॉन, जो अलग तंत्रिकाक्ष और पार्श्वतंतु से लक्षित होता है, प्रत्येक मार्ग में उत्तेजित होता है (हालांकि दोनों में न्यूरोट्रांस्मीटर GABA प्रयुक्त होता है) और इस प्रकार दोनों एक साथ चल सकते हैं। आम तौर पर अप्रत्यक्ष मार्ग पहले प्रभावित होता है, जिसके कारण कोरिया पहले लक्षणों में से एक है, लेकिन अंततः, दोनों प्रकार के न्यूरॉन मर जाते हैं और गति काफी सीमित हो जाती हैं।


title: हनटिंग्टन रोग

text: CREB-बाध्यकारी प्रोटीन (CBP), एक प्रतिलेखन कारक, कोशिकाओं के कार्य करने के लिए महत्वपूर्ण है, क्योंकि सह-उत्प्रेरक के रूप में प्रवर्तकों की सार्थक संख्या में यह अस्तित्व मार्ग के लिए जीन का प्रतिलेखन शुरू करते हैं। इसके अलावा, CBP का निर्माण करने वाले अमीनो एसिड में एक स्ट्रिप 18 ग्लूटामाइन शामिल है। इस प्रकार, CBP पर ग्लूटमाइन सीधे Htt श्रृंखला पर वर्धित संख्या के साथ ग्लूटमाइन से अन्तःक्रिया करता है और CBP अपनी नाभिक के पास की आम स्थिति से हटा दिया जाता है।<ref name="urlAnalysis of Strand Slippage in DNA Polymerase Expansions of CAG/CTG Triplet Repeats Associated with Neurodegenerative Disease — JBC"></ref> विशेष रूप से, CRB में एक असीटलट्रांस्फ़रेस कार्यक्षेत्र शामिल होता है, जिसने स्टेफ़न और साथियों द्वारा किए गए एक प्रयोग में यह दर्शाया कि CBP में 51 ग्लूटमाइनों के साथ Htt एक्सन 1 इस कार्यक्षेत्र से बंधे हैं। उन व्यक्तियों के ऑटोप्सी किए गए मस्तिष्कों में भी, जिन्हें हनटिंग्टन रोग था, CBP की अविश्वसनीय मात्रा पाई गई।<ref name="urlAnalysis of Strand Slippage in DNA Polymerase Expansions of CAG/CTG Triplet Repeats Associated with Neurodegenerative Disease — JBC"></ref> इसके अतिरिक्त, जब CBP अधिक प्रकट होता है, पॉलीग्लूटमाइन से प्रेरित मौत कम होती हैं, जो आगे यह दर्शाता है कि CBP सामान्य रूप से हनटिंग्टन रोग और न्यूरॉन में एक महत्वपूर्ण भूमिका निभाता है।


title: हनटिंग्टन रोग

text: HD के प्रारंभ होने का चिकित्सीय निदान, रोग के विशेष शारीरिक लक्षणों के प्रकट होने के पश्चात किया जा सकता है। परिवार में HD का कोई इतिहास उपलब्ध न हो तो शारीरिक निदान की पुष्टि करने के लिए आनुवंशिक परीक्षण का उपयोग किया जा सकता है। रोगलक्षणों के प्रारंभ होने से पहले भी, आनुवंशिक परीक्षण यह पुष्टि कर सकता है कि कोई व्यक्ति या भ्रूण, रोग उत्पन्न करने वाले "HTT" जीन में ट्राइन्यूक्लियोटाइड पुनरावृति की एक विस्तारित प्रति का वहन कर रहा है या नहीं. संपूर्ण जांच प्रक्रिया के दौरान सलाह एवं मार्गदर्शन प्रदान करने के लिए एवं सुनिश्चित निदान के निहितार्थों के संबंध में आनुवंशिक परामर्श उपलब्ध रहता है। इन निहितार्थों में शामिल हैं व्यक्ति की मनोवृत्ति, जीवन-वृत्ति, परिवार नियोजन संबंधी निर्णय, रिश्तेदारों एवं संबंधों पर पड़ने वाले प्रभाव. पूर्व-रोगलक्षण संबंधी परीक्षण की उपलब्धता के बावजूद, HD का वंशागत जोखिम वाले केवल 5% व्यक्ति परीक्षण करवाना पसंद करते हैं।


title: हनटिंग्टन रोग

text: कभी-कभी मनोवैज्ञानिक परीक्षण के साथ संयुक्त शारीरिक परीक्षण यह निर्धारण कर सकता है कि रोग का प्रारंभ हो चुका है या नहीं. शरीर के किसी अंग की अत्यधिक अनैच्छिक गतियां अक्सर चिकित्सा संबंधी परामर्श चाहने का कारण बनती हैं। यदि वे अकस्मात होते हैं और उनकी अवधि एवं व्याप्ति अनियमित होती है, तो वे HD के निदान का सुझाव देते हैं। संज्ञानात्मक या मनोविकार संबंधी रोगलक्षणों का शायद ही सबसे पहले निदान किया जाता है; आम तौर पर उनकी पहचान केवल पश्च दृष्टि में या उनके और अधिक विकसित होने पर की जाती है। रोग का विकास किस हद तक हुआ है इसे "एकीकृत हनटिंग्टन रोग निर्धारण पैमाने" के प्रयोग द्वारा मापा जा सकता है, जो गतिजनक, व्यवहार संबंधी, संज्ञानात्मक एवं कार्यात्मक मूल्यांकनों के आधार पर समग्र मूल्यांकन प्रणाली प्रदान करता है। कंप्यूटरीकृत टोमोग्राफी (CT) एवं चुंबकीय अनुनाद इमेजिंग (MRI) जैसे चिकित्सापरक प्रतिबिंबन केवल रोग की विकसित अवस्थाओं में दृश्य प्रमस्तिष्कीय अपक्षय प्रदर्शित करते हैं। fMRI एवं PET जैसे कार्यात्मक तंत्रिका-प्रतिबिंबन तकनीक शारीरिक रोगलक्षणों के प्रारंभ होने से पहले मस्तिष्क की गतिविधि में परिवर्तन दर्शा सकते हैं।


title: हनटिंग्टन रोग

text: चूंकि HD प्रबल होता है, इसे ग्रहण करने की जोखिम वाले व्यक्तियों में निदान प्राप्त करने की एक तीव्र प्रेरणा होती है। HD के लिए आनुवंशिक परीक्षण में एक रक्त परीक्षण शामिल होता है जो प्रत्येक "HTT" युग्मजीविकल्पी के CAG पुनरावृत्तियों की संख्या की गणना करता है। एक अनुकूल परिणाम को निदान नहीं माना जाता है, क्योंकि इसे रोगलक्षणों की शुरूआत से दशकों पहले ही प्राप्त किया जा सकता है। तथापि, एक नकारात्मक परीक्षण का अर्थ है कि व्यक्ति जीन की विस्तारित प्रति को वहन नहीं करता है एवं HD का विकास नहीं होगा.


title: हनटिंग्टन रोग

text: रोगलक्षण-पूर्व परीक्षण जीवन-परिवर्तक घटना और बहुत ही व्यक्तिगत निर्णय है। HD के लिए परीक्षण का चयन करने के लिए प्रस्तुत मुख्य तर्क जीवन वृत्ति एवं पारिवारिक निर्णयों में सहायता प्रदान करना है। HD वंशागत जोखिम वाले 95% से अधिक व्यक्ति परीक्षण नहीं करवाते हैं, अधिकांशतः इसलिए कोई इलाज मौजूद नहीं है। एक महत्वपूर्ण मुद्दा व्यक्ति द्वारा अनुभव की जाने वाली चिंता है जो सकारात्मक परिणाम के प्रभाव की तुलना में अंततः उनमें HD विकसित होने की संभावना के बारे में जानकारी के अभाव से जुड़ा है। परिणामों का लिहाज किए बिना, परीक्षण के दो वर्षों बाद तनाव स्तर पहले से कम पाए गए हैं, लेकिन अनुकूल जांच परिणाम के बाद आत्महत्या का जोखिम बढ़ जाता है। इस विकार को वंशागत न ग्रहण करने वाले व्यक्ति प्रभावित होने वाले परिवार के सदस्यों के संबंध में उत्तरजीवी अपराध भाव का अनुभव कर सकते हैं। परीक्षण पर विचार करते समय ध्यान में रखे गए अन्य कारकों में शामिल हैं भेदभाव की संभावना एवं अनुकूल परिणाम के निहितार्थ, जिसका मतलब आम तौर पर माता-पिता में एक प्रभावित जीन की मौजूदगी है और उस व्यक्ति के सहोदरों को वंशागत रूप में उसे ग्रहण करने का जोखिम हो सकता है। HD में आनुवंशिक परामर्श प्रारंभिक निर्णय लेने के लिए और बाद में, चयन करने पर, संपूर्ण परीक्षण प्रक्रिया के सभी चरणों में, सूचना, सलाह एवं सहयोग प्रदान कर सकता है। HD के लिए आनुवंशिक परीक्षण के उपयोग के संबंध में परामर्श एवं मार्गदर्शन अलिंगसूत्र प्रबल अनुमस्तिष्कीय गतिभंग जैसे अन्य आनुवंशिक विकारों के लिए आदर्श बन चुके हैं। HD के लिए रोगलक्षण-पूर्व परीक्षण ने बहुपुटीय गुर्दा रोग, पारिवारिक अल्ज़ाइमर रोग एवं स्तन कैंसर जैसी आनुवंशिक रूपांतरण वाली अन्य बीमारियों के लिए परीक्षण को भी प्रभावित किया है।


title: हनटिंग्टन रोग

text: कृत्रिम गर्भाधान के प्रयोग द्वारा उत्पन्न भ्रूणों का, आरोपण-पूर्व आनुवंशिक निदान के इस्तेमाल से HD के लिए आनुवंशिक परीक्षण किया जा सकता है। इस तकनीक का, जिसमें एकल कोशिका को 4 से 8 कोशिका वाले भ्रूण से निकाला जाता है और फिर आनुवंशिक असामान्यता के लिये उसकी जांच की जाती है, बाद में यह सुनिश्चित करने के लिए उपयोग किया जा सकता है कि प्रभावित "HTT" जीन वाले भ्रूणों का आरोपण न किया जाए और इससे किसी भी संतान में यह रोग प्रवेश नहीं कर पाएगा. गर्भाशय में विकसित होने वाले भ्रूण या विकसित हो चुके भ्रूण का प्रसवपूर्व रोग-निदान भी संभव है।


title: हनटिंग्टन रोग

text: HD उत्पन्न करने वाले विस्तारित ट्राइन्यूक्लियोटाइड पुनरावृत्ति का पता करने के लिए विशिष्ट रोगलक्षणों पर आधारित लगभग 90% HD निदान एवं रोग संबंधी पारिवारिक इतिहास की पुष्टि आनुवंशिक परीक्षण द्वारा की जाती है। शेष अधिकांश रोगों HD सदृश विकार कहा जाता है। अधिकांश इन अन्य विकारों को सामूहिक रूप से HD-सदृश (HDL) नाम दिया गया है। अधिकांश HDL रोगों के कारण अज्ञात हैं, लेकिन ज्ञात कारणों वाले रोग प्रायन प्रॊटीन जीन (HDL 1), जंक्टोफिलिन 3 जीन (HDL2), एक अप्रभावी रूप से वंशागत "HTT" जीन (HDL3– जो केवल एक परिवार में पाया गया एवं बहुत कम जाना गया), तथा TATA बॉक्स-बाइंडिंग प्रोटीन (HDL4/SCA17) का संकेतन करने वाले जीन में उत्परिवर्तन के कारण होता है। अन्य अलिंगसूत्री प्रबल रोग, जिनका HD के रूप में गलत निदान किया जा सकता है, डेंटाटोरूब्रल-पैलिडोलुइसियन अपक्षय एवं न्यूरोफ़ेरिटिनोपैथी हैं। कुछ अलिंगसूत्री अप्रभावी विकार भी हैं जो HD के छिटपुट मामलों के समान दिखते हैं। मुख्य उदाहरण हैं कोरिया अकैंथोसाइटोसिस, पैंटोथिनेट काइनेस-संबंधी तंत्रिका अपजनन एवं X-संबद्ध मॅकलियॉड संलक्षण.


title: हनटिंग्टन रोग

text: HD का कोई इलाज नहीं है, लेकिन इसके लक्षणों में कुछ की गंभीरता को कम करने के उपचार उपलब्ध हैं। इन उपचारों में से कई के लिए, विशेष रूप से HD के लक्षणों के उपचार में उनकी प्रभावशीलता की पुष्टि करने के लिए व्यापक नैदानिक परीक्षण अपूर्ण हैं। जैसे-जैसे इस रोग की प्रगति होती है और व्यक्ति में अपनी जरूरतों को पूरा करने की क्षमता घटती है, सावधानीपूर्वक संचालित बहुविषयक देखरेख सेवा उत्तरोत्तर जरूरी होता जाता है।


title: हनटिंग्टन रोग

text: HD में कोरिया की तीव्रता को कम करने के लिए टेट्राबेन्ज़ीन को विशेष रूप से विकसित किया गया था, 2008 में जिसके प्रयोग को अमेरीका में स्वीकृति मिली थी। कोरिया को कम करने में सहायक अन्य दवाओं में न्यूरोलेप्टिक और बेन्जोडियाज़ेपाइन शामिल हैं। अमन्टाडाइन या रेमासेमाइड जैसे यौगिक अभी भी परीक्षणाधीन हैं, लेकिन प्रारंभिक सकारात्मक परिणाम दिखा रहे हैं। हाइपोकाइनेसिया और जड़ता का इलाज पार्किन्सन-रोधी दवाओं से किया जा सकता है और मायोक्लोनिक हाइपरकाइनेसिया का इलाज वैल्पोरिक एसिड से किया जा सकता है।


title: हनटिंग्टन रोग

text: मनोरोग लक्षणों का उपचार, सामान्य जनता के इलाज के लिए प्रयुक्त दवाओं से किया जा सकता है। अवसाद के लिए चुनिंदा सेरोटोनिन पुनरुग्रहण प्रतिरोधकों और मिर्टाज़पाइन की सिफारिश की जाती है, जबकि मानसिक और व्यवहार संबंधी समस्याओं के लिए असामान्य मनोविकार-रोधी दवाओं की सिफारिश की जाती है।